Garasország ma - megpörgetett papagáj
Vicc: Fogy a hívők száma és áhítata a templomban. A fiatal plébános kigondolja az évszázad PR akcióját. Betanítja a papagájának a Miatyánkot, az Üdvözlégyet, Hiszek egy istenbent. Megtanítja, hogy ha a hintáját egyszer pörgeti meg, mondja el a Miatyánkot, ha kétszer, az Üdvözlégyet, ha háromszor, a Hiszek egy istenbent. Mint nagy hírt, bizalmasan megsúgja három vénasszonynak, hogy vasárnap szenzációs beszédet fog mondani és bemutat egy imádkozó papagájt. Vasárnap megtelik a templom, a padok között és a fal mellett is állnak hívők. A plébános felmegy a szószékre és rövid bevezetőt mond: drága feleim, most meglátjátok, mi az igazi áhítat... Megpörgeti a papagájt egyszer, az elmondja felhangon énekelve a Miatyánkot. Megpörgeti kétszer, elénekli az üdvözlégyet. Elhibázza a plébános a harmadik menetet, örömében fellelkesülve négyszer pörgeti meg tollas barátját. Az rikácsolni kezd: "Hű de megszédítettél, hogy az isten izéljen meg!"