Garasország ma - Orbán Viktor: Kettészakad a társadalom
Kettészakad a társadalom Az egészségügyi törvények rosszak az ország számára, mert szétverik a ma működő rendszert - mondta a Fidesz elnöke az InfoRádió Aréna című műsorában. Budapest, 2006. december 19. Orbán Viktor szerint a kormány az egészségügyet olyan üzleti köröknek szolgáltatja ki, amelyeket nem szabadna "odaengedni". A következő időszakban a társadalombiztosítás egyfajta privatizációja kerül majd előtérbe. Komoly üzletemberek és érdekkörök nyilatkoznak majd arról, mekkora jótétemény lesz az a lakosság számára. Ez szemenszedett hazugság lesz - jelentette ki a politikus. Igaza van, a baj csak az, hogy a saját uralma alatt pontosan ugyanazt tervezték, mint most Gyurcsányék. Orbán Viktor hozzátette, hogy a kormány nem védi, hanem felkínálja az állami vagyont. Mint ők is a 12 állami gazdaságot - haveroknak. A miniszterelnökkel kapcsolatos fideszes és kereszténydemokrata bojkottól kapcsolatban közölte: nem befolyásolja őket, hogy a "szóban forgó urat" zavarja-e eljárásuk. Diktátorok így szokták. A bojkottra azért van szükség, mert a becsületes demokrata nem működhet együtt olyan emberrel, aki veszélyezteti a demokráciát, becsapja a választóit, rendőri eszközöket vet be a vele szemben tiltakozókkal - mondta Orbán Viktor. Mondja a tetteiben egyértelműen antidemokrata flaszterpolitikus. Közölte: az igazán fontos probléma az, hogy a kormány szakított azzal az egyetértéssel és konszenzussal, amely 1990 óta megvolt a magyar politikában, vagyis azzal, hogy az európai fejlődési modellt kell követni. Értelmezhetetlen maszlag: (1) sose volt konszenzus; (2) Európa-ellenes volt az utolsó pillanatig; (3) mivel makrogazdasági kérdésekben analfabéta, nem hiszem, hogy tudja, miről beszél, amikor 'európai fejlődési modell'-t említ. Orbán Viktor az Arénában (Kép:www.inforadio.hu) A konszenzus a társadalomfejlődésről alkotott nézetekben állt fenn. A szolidaritáson alapuló fejlődési modell a legszegényebbeknek is esélyt kíván adni, Magyarországon azonban ma kettészakad a társadalom - mondta a Fidesz elnöke. Abban teljesen igaza van, hogy a társadalom szanaszét szakadt. De mindenki másnál jobban munkálkodott ezen a Fidesz és különösen ő maga. A politikus úgy vélekedett, hogy lesz majd európai szintű oktatás és egészségügyi ellátás azoknak, akik azt meg tudják fizetni. Pontosan, de nemrég még ő is ezt akarta. Orbán Viktor hozzátette: bojkottjuknak van eredménye, mert minden nap szimbolikusan nyilvánvalóvá teszi, hogy az embereket nem lehet becsapni, a demokrácia az elszámolásra és az elszámoltatásra épül. Piszkálja meg már valaki a vagyonnyilatkozatát. A pártelnök nem kívánta kommentálni Sólyom László államfő megjegyzését, miszerint az ellenzéknek nem kellene ennyire sűrűn alkalmaznia a parlamenti kivonulás eszközét. Pedig nem ártana, Flaszterpolitikus úr. A jövő évi költségvetésről azt mondta, hogy az megélhetési válságba sodor majd több százezer családot. Sok százezer család számára újszerű élmény lesz, hogy a hónap végén nem tudják kifizetni a számlát, nem tudják kiváltani a gyógyszert, a fiatalok azért nem tanulhatnak tovább, mert nincs pénzük a tandíjra és nem tudnak egy hónapban többször is orvoshoz menni a vizitdíj miatt - tette hozzá a volt kormányfő. Orbán Viktor szerint a középosztályból nagyon sokan csúsznak le majd abba a világba, ahol a hónap végén adóssággal küszködnek az emberek. Mindez jórészt az ő munkájának az eredménye. Ha sokáig flaszterpolitizál, még mélyebbre süllyedünk. A konzervatív gondolkodás szerint csak akkor kell valamit megváltoztatni, ha a lépés jobb életkörülményeket teremt. Európa baloldala, és benne a magyar baloldal, nem így gondolkozik, olyan célokat tűz ki, amelyekre állandóan törekedni akar - közölte a Fidesz vezetője. Itthon nincs baloldal. Hogy Európában van-e, azon is mélyen el kell gondolkodni. Pár skandináv gondolkodón kívül nem nagyon van. Hozzátette: az ezzel egyet nem értőket maradinak nevezik. ??? Az nem reform, amelytől nem lesz jobb az embereknek. A magyar egészségügyi rendszer például európai csoda. A GDP nagyjából 5,5 százalékát költjük rá, és mégis képes elfogadható ellátást nyújtani az embereknek. Ha még két százaléknyi pénzt kapna, akkor olyan minőségi változás menne végbe, amelyet ma el sem tudunk képzelni - mondta Orbán Viktor. A +2%-ot a járulékok 19%-ra csökkentéséből aratja? A politikus úgy vélekedett, hogy ennek forrása lehetne a kormány által beharangozott 8.000 eurónyi európai uniós forrás. Nem tőle fog függeni, mire költhetjük, hanem az E-tól. Jól kell tudnia. És nézzen inkább körül a nemfizető vállalkozóknál (munkalerablóknál). Hozzátette: a kabinet azzal is súlyos gondokat okoz, hogy nem tud kormányozni. OK, de ő se tudott. Nem lehet orvosolni a Magyarország gondjait azzal, hogy növelik a munkanélküliséget. Minden olyan gazdaságpolitika, amely tudomásul veszi a munkanélküliség növekedését, elhibázott - vélekedett Orbán Viktor. Marha kíváncsi lennék, mit izzadna össze egyetlen % munkanélküliség-csökkentésért? Maszlag. Hozzáfűzte, hogy a kormány által preferált rászorultsági alapon működtetett szociálpolitika is igazságtalanságokat szül. Kevésbé, mint az ő család-alapú ideálja. A családi alapú és néhány esetben az alanyi jogú szociálpolitika több igazságot hozna - mondta a politikus. Az alanyi jogút most hallom először. Olajat fúrt? Orbán Viktor szerint a Fidesz által kezdeményezett népszavazás sikeres lesz, ha a referendum által érintett kérdésekben a kormány visszakozni kényszerül. Balgább népszavazási témákról nemigen hallott még a világ. A Fidesznek semmilyen eszköze ahhoz, hogy a kabinetet távozásra bírja, csak az emberek kergethetik el ezt a kormányt - jelentette ki. Hál'istennek. Legalábbis mindaddig, amíg ő lenne a váltótárs. A demokratikus meggyőződésű képviselőknek az a dolga, hogy a kormánnyal szembeni indokolt elégedetlenség ne lépje át a törvényesség határát, hanem öltsön alkotmányos formát - tette hozzá az ellenzéki politikus. Jé, ezt ő mondta? Akkor még nem álmodta meg a csavarkulcsos törvénysértést? Azóta nagyon jó példát mutatott. Orbán Viktor egy kérdésre elmondta, hogy a közérdekű adatok meghamisítása miatt a kormány ellen benyújtott feljelentésüket az ügyészség első fokon elutasította. Az a papíros, amelyet az ügyészség előállított és megküldött a Fidesznek, sok kívánnivalót hagy maga után. Szaga volt a papírnak - mondta a Fidesz elnöke. Hány pofont kell még kapnia, hogy eltűnjön a balfenéken? Forrás: inforadio.hu Ennyi maszlagot egyrakáson? Kinyílik a bicska.