Garasország ma - maffiák, gazemberek, korrupció és a kiszolgáló háló
Hurokba dugom a fejem, amikor a magyar neokapitalizmuson élősködőkről próbálok valami megfogható képet adni. Az itt írtak nem tudományos vizsgálatokon alapszanak, csak a média hírein. Paraszti ésszel paraszti észnek szólnak.
A 'fekete lyuk' egyik legfontosabb összetevője Magyarországon a korrupció és szélhámos maffiák által elsíbolt felmérhetetlen pénzösszeg. A jelen mű első füzetének írásakor már a kilencvenes évek közepén összegeztem az addig valószínűsíthető összeget és valahol 1500 md forint körül állt meg a tollam. Ha a híradások egy részét alaptalannak tekintjük, akkor is hihetetlen mértékű az a gazdagság, amire a csalók, szélhámosok szert tettek és ennek döntő hányada az államkasszát és ezzel bennünket, tisztességes adófizetőket rövidítette meg. Nem említettem akkor azt a fékező hatást, amit ezeknek az erőforrásoknak az elvonása a gazdaság fejlődésére gyakorolt. Nézzünk meg két azóta napfényre került és elsimított vagy tartósan, a mai napig simogatott csalást, sikkasztást a sok közül! 1. Postabank: Első lépésként az emlékezetemre hagyatkozva kotorásztam az anno nagy port kavart ügyben. Beugrott egy balatoni kikötő képe, ahol Princz úr motoros jachtot tartott (szigorúan tilos!), néha megjelent egy mikrobusz, kiszállt belőle pár takarítónő, suvickolta fél napig a jachtot, aztán jött a második mikrobusz, amelyikből feltöltötték kajával-piával a luxus-járművet és kigördült belőle a három-négytagú személyzet, kapitány, matróz, pincér. Végül begördült a kikötőbe néhány előkelő autó, kiszállt belőlük az ezek szerint császári allűrökkel megáldott bankvezér és sleppje, akik között fel-felvillant egy-egy VIP-arc. Többnyire délelőttől kora estig tartott a hajókázás, aztán lepergett a bevezető film fordított sorrendben. Előkelő kocsik, érzékeny búcsú az előkelő vendégektől, el. Mikrobusz, személyzet el, másik mikrobusz, takarítók suvickolnak, ők és a szemét el. Csendes hányinger. Ez volt az egyik legfontosabb vádpont a szoci-komcsi nagyságokkal szemben, kisöpörte őket (nagyjából) az ország, kapott helyettük rosszabbakat. Aztán beugrott a Postabank szerény központja előtti, hosszan, nagyon hosszan kígyózó rémült sor, a kisbefektetők futottak a pénzük után. Lehet, hogy a 'konszolidáció' után megkapták, de a hosszan tartó rémületet nem kívánom senkinek. Aztán megjelent lelki szemeim előtt a hír, hogy harmincvalahány milliárd a bank hiánya. Szinte egyidejűleg az a hír is, hogy Princz úr családostul Bécsbe tette át a székhelyét és él, mint Marci Hevesen. Aztán a hírcsokor, amin sokáig rágódott a média (a Parlament - emlékeim szerint - nem), hogy az ország politikai elitének számottevő része és más 'forró' VIP-k igen kedvezményes hiteleket markoltak föl a banktól, illetve szokatlanul magas kamattal áldotta meg a Postabank a betétjeiket. Kenés minden szektorban és minden fontos szinten. Ezek a hullámok nagyon hamar elcsendesedtek. Aztán jött a konszolidáció. Tudják, amikor a maguk zsebéből származó pénzzel, amiből fejleszteni kellene az országot, betömik a bankon (mindegy, hogy bűnösen vagy csak hanyagul) vágott léket. Ezt a konszolidációt sokáig nem értette senki, mert - mint később kiderült - a szükséges összegnek minimum dupláját, de lehet, hogy többszörösét kapta a bank. Én máig is csak sejtem, hogy fejesek ügyesen kihasználták az apropót, hogy nagy a lyuk és a lyukon keresztül addig töltötték a pénzt, amíg a strómanoknál tartott zsebük teli nem lett. Aztán jöttek vizsgálatok, amiknek az eredményét sürgősen titkosították (ha jól emlékszem, 20 kerek esztendőre). Aztán jöttek a tárgyalások, a vádpontok gyorsan fogytak, aztán a nagyon bölcs pártvezért felmentették. Akinek ez nem világos, kutakodjon a 'Postabank' hívószóra a 'Copernic' keresőben megjelent három Web-lapban: 'Pihentetett Postabank ingatlanok' és a jobb alsó oszlopban kapcsolódó cikkek; a 'Guruló Postabank-pénzek', ismét jobboldalt 'Ajánlott cikkek' és 'Kapcsolódó cikkek', köztük 'A Postabank eltűnt milliárdjai nyomában', végül 'Megkezdődött a Postabank-per'. Ejnye-bejnye! 2. K&H Equities: szuper-buli, amit még a fentieknél is sötétebb simogatással kezelnek. Korábbi kommentárjaimat használom fel, kettős törtjellel választom el őket. Soha nem tudjuk meg a tényeket! Soroljam miért? (1) Mindkét politikai fél benne van; (2) a banknak nem érdeke egyrészt sok kártérítést fizetni, másrészt lejáratódni a sárga földig; (3) ekkora buliból jut a pengetésre bőven; (4) az offshore országok, városok, az offshore cégeket kezelő bankok, jogászok tűzön-vízen keresztül fogják védeni az ügyfeleiket, csak bírósági ítélettel lehet azokból - esetleg évek múlva - kicsikarni valamit... Folytatnám, proletár, de unnád... Viszont - biztos vagyok benne, minden józan állampolgárral együtt - követelem, minél előbb hozzák nyilvánosságra a vétkesek, érintettek, sáros ügyfelek listáját, külön kiemelve azokat, akik a Parlamentben fogyasztják kenyerünket, összehasonlítva a 'mosott' pénzüket a vagyonbevallásukkal (tudom, naivitás!). // ... Primitívizmus (vagy kiszolgáló háló), akárki csinálja: Üvölt minden csatorna, hogy a rendőrség már tudja, kik azok az offshore-ok, akik a sokmilliárdot lekezelték vagy lenyelték, de nem hozzák nyilvánosságra a névsort, mert akkor elmenekülnének az érintettek. Jaj, a sok csacsi, aki pontosan tudja, róla van szó, erre a hírre itthon fog lapulni a fűben! Ez egyértelmű figyelmeztetés, kérem (nyilván a kiszolgáló háló részéről): menjetek gyorsan a francba, nem akarunk veletek együtt.... // ...K&H és a bizottsági botrány: Megmondtam, mind a két fél sáros. Ezzel együtt határtalan szemtelenségnek, aljasságnak vélem azt a módszert, ahogy az Orbán-kormány érintettnek tartott emberei a bizottság elnökének hathatós segedelmével ki akarták vonni-mosni magukat a korrekt vizsgálat alól. Egyértelműnek látszik a kapkodó igyekezetből, hogy ők a sárosabbak. // ...Jön, titokban (csak a fél világ fogja tudni mikor, mivel, hol?) hozzák haza a K&H botrány nagy hősét, Kulcsár t. Bősz vita indult meg, a botránnyal foglalkozó parlamenti bizottság (botrány)-működését meghosszabbítsák-e, hogy meghallgathassák. Úgy tesznek, mintha nem tudnák, semmit se fog mondani, hisz biztos lehet benne, hogy kétoldali maximális védelemben lesz része. Csak a feltűnés elkerülése érdekében nem gurítnak vörös szőnyeget becses lábai elé! //...A Fidesz Kulcsár-botrány körüli, a kormánykörök ellen intézett támadásának fénypontja volt három képviselőjük berohanása a Nemzetbiztonsági Hivatalba, hősi kirohanása onnan, bősz szónoklataik: bohózat, bohózat!!! // ...A K&H botrány cirkuszi bohózatba illő botrány-bizottsága befejezte aljas 'bizonyítékok nélkül rágalmazni, illetve bármi áron megakadályozni, hogy bármi kiderülhessen' kettős stratégiát alkalmazó csatározását. Végtelenül felháborító volt minden szó, ami ott elhangzott! // ...A K&H botrány gyanúsítottjainak háziőrizetét "ne hagyd el a várost" szabadsággá változtatta valamelyik bíróság. Csak a főgyanúsított és egy pénzváltó (egy senki az ügy szempontjából) maradt dutyiban. Előkészületben van a vörös szőnyeg és a szűzlányok. // ...Kulcsár ügyvédet váltott, majd pár nap múlva úgy döntött, vall. De nem akárkinek, csakis az ügyészségnek! Tán ezért váltott ügyvédet? Nevetséges, ami ebben az országban a rendőrség és az ügyészség között zajlik. // ...K&H, állítólag rövidesen vádemelés történik. Rendkívül csodálkoznék, ha bárki megütné a bokáját, többször elmondtam, hogy miért. Csak utalok a "kiszolgáló hálóra" és arra, hogy szerintem mindkét politikai oldal nyakig benne van a balhéban. // ...Amikor megjelentette baloldalisággal nem vádolható sajtófórumunk Kulcsár vallomásainak kivonatát, lejátszódott az agyamban (és egy-két közelállónak elmondtam), milyen ördögi tervet dolgozott ki a szélsőjobb. Nem kell sokat visszalapozni, hogy elhitessem az olvasóimmal: ha valaki kikövetkeztette egy évtizede, hogy minden rajtunk ülő magas szerv maffia-védelmet (is vagy csakis) lát el, az én vagyok, tehát elvileg még hihető is számomra, hogy nagy a 'kiszivárogtatás' igazság-tartalma. A lóláb azonban kilóg, éspedig nagyon: csak a szoclibekre fröcsög a gengszterváltás óta lebukottak egyik legnagyobb szélhámosa, pedig ha valahol elképzelhetetlen az egyoldalúság, hát nála az. És hát rettenetesen időzített bombákat robbantott ez a sajtótermék+főügyészség csapat (mert honnan máshonnan származhatnak a hírek?): Orbán Viktor - kihúzott derékkel - bevallani kényszerült, hogy legmagasabb polc-helyzetét szemrebbenés nélkül kihasználva letarolt minden gyümölcsöt, amit a felső köröknek kreált lehetőség érlel és (számára nagyon) sötét felhőként ellenpólus szintre emelkedett valaki, aki megint kiránthatja alóla az aranytrónust és leütheti a fejéről az olyannyira áhított koronát. Felvázoltam tehát a koreográfiát, azt mondtam: Ha én szélsőjobbos körök alaposan megfertőzött bábja lennék főügyészi poszton, 'vádalkut' vagy akárminek nevezhető 'gentleman(nonszensz)-agreement'-et kötnék ezzel a gyalázatos alakkal, én diktálnám le neki a vallomásait, amikben kizárólag a szoclibekre lőném a nyilakat, viszonzásul háziőrizetbe engedném, majd szabadlábra helyezném, aztán két alternatíva egyikét játszanám el vele: vagy kijuttatnám külföldre (eltévedő magánrepülőgép, diplomáciai kocsi vagy hasonló) és átformálnám a képét, személyazonosságát vagy lelövetném, mint egy kutyát. Az utóbbi azért lenne (a szélsőjobb szempontjából) jobb megoldás, mert azt is a szoclibre lehetne kenegetni, hosszasan. Ennyi! A feléhez el is érkeztünk, megszületett az egyoldalú vallomások sora és háziőrizetben van az egyik világszélhámos (amit most egy fillér óvadék nélkül kapott meg, az osztrákok ezért a megoldásért milliárdokat kértek: ejnye, hát mitől lett egyszerre ilyen olcsó fiú?). Besorolt a hasonlók, a rettenetes igával összegürcölt milliárdokat szabadon élvező szélhámosok sorába. De már testőrök védik, retteghet a nyomorult, amíg ki nem mentik innen. Csirketolvajok, százmilliókat csaló művészek, rettegjetek! // ...Millió kérdésre mellébeszélt, végül kibökte a széltoló Kulcsár ügyvédje, Zámbó úr, hogy a Magyar Nemzet 'csípegetett' a feketére kent nagyjaink listájából. Magyarul: a védence jobboldalra is köpködött. Lassan kiderül valami ebből a sötét ügyből. Ha kiderül. Ha nem tűntetik el a kicsípegetett maradvány-listát és/vagy őt magát. // ...Diadalmas lezárása felé közeledik a gengszterváltás óta lebukott egyik legnagyobb sikkasztó ügye. A Főügyészség által komponált partitúra utolsó hangjegyeit játsszák. Tárgyalás nélkül ítélik el a gazembert, így nem kerül nyilvánosságra más, mint amit ők eddig nyilvánosságra hoztak. Kulcsár megússza 2-3 harmadolható évvel, a jobboldal pedig (ettől a bunkótól) szűz marad. Zsenik, mocskos zsenik! Az évszázad legnagyobb elkenése folyik, emberek, ne hagyjátok! Szoclibek, minden sár rajtatok ragad, akár ludasak vagytok, akár nem, ne hagyjátok! // ...Tóth András nemzetbiztonsági akárki még tavaly megsemmisíttette - MSZP színekben - a Kulcsár-telefonok jegyzőkönyveinek náluk maradt hányadát. Jogszerűen járt el, köteles volt megtenni - és hasonló sületlenségek hangzanak el. Minimum ostobaság az ilyen lépés: akár hasznosak lehettek volna a további nyomozás során ezek az egyszer átfésült iratok, akár sem, senki sem tudja többé lemosni az MSZP-ről a gyanút, hogy bűnpártolást vétett. // ...Két vérfagyasztó esemény történt, levegő után kapkodok. Igaz, a Kulcsár-ügy legújabb fejleménye pontosan illik abba a jóslatomba, amit közvetlenül a kirobbanása utáni napokban tettem. Hogy tudniillik semmit se fogunk megtudni, mert a politikai elit (?) mindkét oldala ordítóan sáros és hogy Kulcsárt kilökik az országból, mondjuk megbetegszik és csak külföldön tudják gyógykezelni, aztán vagy nyomtalanul eltűnik (plasztikai sebészek gyógykezelik) vagy - a legvalószínűbb - elüti egy furcsa rendszámú autó és lábbal előre hozzák vissza (ha kell a teteme valakinek is). Mégis megáll az ütő, még ha Kollár alkotmányjogász szakértő úr teljesen rendben lévőnek találja is a fura bírósági döntést, amely háziőrizet helyett nem tudom minek is hívják intézményt foganatosít vele szemben. Lődöröghet szegény beteg, csak hetente be kell dugnia az orrát a XIII. ker. Rendőrkapitányságra. Annál is inkább megáll, mert ugyanakkor azt hallja és látja az ember, hogy két szimpatikus arcú és kultúrált viselkedésű cigányt, apát és fiát (Burkáékat) úgy varrta be egy nem fajgyűlölő magyar bíróság tizenévekre, hogy egy fia bizonyítéka nem volt a nyomorultakkal szemben. Hat évet ültek tök ártatlanul, mire be sikerült az ügyvédjüknek bizonyítania, hogy azok. Micsoda igazságszolgáltatás vagy - ha ami Kulcsárral történik, jogszerű - jogrendszer is az, ahol mindez megtörténhet? Hihetetlen, rettenetes!!! (Gondolom, nem vigasztalja a magyar cigányságot, hogy Romániában meg hat romát vett 'kezelésbe' az ottani fehér faj, egyet elevenen megégettek, kettőt agyonvertek, hármat meg 'csak' jól megvertek. Az is szép világ lehet!) // ...Újabb fontosabb hír, hogy a szuper-szélhámos Kulcsár - aki ugyebár szabadon lófrál - vallomásai megjelentek a HVG Web-lapján. Legalábbis így szól a hír. Nosza, nekiláttam, hogy átfussak rajtuk, de rögtön megállított a szomorú (és nem meglepő) tény, hogy az összesen állítólag 41 vallomásból 16-ot nem tettek közzé. Magyar, ha nem kapcsolsz azonnal: az egész akció a Fidesz-vezérelte főügyészség választási hírcsatornája, a publikálásra átadott (átcsúsztatott) vallomások az MSZP bajnokait leplezik le, a 16 hiányzó nyilván a védett másik oldal hőseinek a disznóságairól szólna, azokat hét lakat alatt tartják. Ejnye-bejnye, milyen sötét országban élünk! Az már mellékes, hogy a tíz-tizenkét próbálkozásom közül, hogy elolvassak valamit, csak az írásos vallomás nyílt meg. Az is szemét, milyen lehet a többi? (05.08.08) // ...A Guinness-rekordok könyvébe illő, ami a Kulcsár-ügy körül zajlik. Ha csak töredéke igaz annak, ahogy az ügyészség bánt-bánik ezzel a szélhámossal, akkor a magyar igazságszolgáltatás legfőbb oszlopa, az ügyészség a politikai jobboldal szálhámosainak legfőbb őre. Hihetetlen, amit az egyik kihallgatás videó-felvételén láthatókról-hallhatókról írt a www.stop.hu Egyszerűen nevetséges, ami a magyar igazságszolgáltatásban zajlik. Elkaptam a műsort, amiben Friderikusz levetített néhány részletet Kulcsár egyik ügyészségi kihallgatásáról készült videofelvételből. Bűzlik az egész, a rettegés azonban akkora, hogy a legjobb szakértők se merik kimondani: nagyon aljas machináció az egész, a magyar igazságszolgáltatás meggyalázása, karikatúrája, leleplezése. Nem is folytatom tovább, idézem a Népszabadság erről szóló cikkét (jól vagyon megírva, ezért idővel ott is törlődhet): "Kihallgatott kihallgatás Népszabadság - Tóth Ákos - 2005. augusztus 16. Talán igaza van mindenkinek, aki úgy látja, jobb bele sem gondolni abba a helyzetbe, hogy akár még az is megeshetett: az ügyészség képviselői kihallgatása során gyakorlatilag lediktálták a milliárdos sikkasztással vádolt, a fél politikai elitet (no jó: a baloldali háromnegyedét) már besározó Kulcsár Attila vallomását. Talán igaz, írom, félve, talán valóban jobb bele sem gondolni, mert ennek következményei és mélységei beláthatatlanok lehetnek. Akár odáig is eljuthatnánk például, hogy talán nem is Kulcsár Attila mocskolta be a fél politikai elitet (no jó, a baloldali háromnegyedét), hanem valaki más. Vagy valami más. Akár valamiféle láthatatlan erő. Vagy nagyon is észlelhető. Például az az erő, amit annak idején a jelenlegi miniszterelnök, még sportminiszterként - minő meglepetés, épp a Kulcsár-ügyet kirobbantó PSZÁF-elnök megveretése és az azt követő események kapcsán, nem titkoltan utalva a Polt Péter vezette ügyészi szervezet tevékenységére - a Fidesz által kiépített "árnyékállamnak" nevezett. Megeshet mindez: e jól belátható beláthatatlanságtól való félelemnek lehet ugyanis alapja. Alapja lehet például a szaktekintély, Györgyi Kálmán egykori legfőbb ügyész sorsa, aki a Fidesz-kormány idején egy Áder Jánossal folytatott négyszemközti beszélgetés után látta okát annak, hogy indoklás nélkül és sürgősen lemondjon tisztségéről. Alapja lehet, hogy az ügyészség szinte élvezettel vágta vissza valamennyi, az Orbán-kormány vélt gazdasági visszásságairól szóló följelentést. Jogszerűen természetesen, és valamennyit precízen, a törvény betűit szó szerint értelmezve. No de akkor mit kezdenek azzal a szocialisták, hogy a Medgyessy Péter lejáratását célzó Grasham-ügyet is a választási kampányban dobták vissza az ügyészek? (Mindegy: az igazat mondd, ne csak a valódit.) Alapja lehet, ahogy az ügyészség (szintén különösebb indoklás nélkül) magához vonta a Kulcsár-ügy nyomozásának felügyeletét. (Igaz, persze: megtehette.) Alapja lehet, ahogy az ügyészek és a rendőrök néha (gyakran valódi alkalom sem kell hozzá) egymásnak esnek, persze mindig a Kulcsár-ügy kapcsán. Alapja lehet egy mosoly. Egy magabiztos mosoly, ami Polt Péter legfőbb ügyész egyik sajátossága, amikor éppen szó nélkül veszi tudomásul, hogy az Országgyűlés újfent leszavazta. És akkor ugyanez mandinerről: alapja lehet, hogy az Országgyűlés koalíciós többsége, ha kell, ha nem, ha igaza van, ha nincs, leszavazza a legfőbb ügyészt, alapja lehet, ahogy Polt Pétert meglehetősen mulatságosan vadásztrófeákkal akarják levadászni, és igen, alapja lehet az is, hogy a Legfőbb Ügyészség fölött senki és semmi nem gyakorol kontrollt. Talán erre is utalhatott annak idején, hatalomból, Gyurcsány Ferenc. De: ebben az esetben alapja lehet az is, ha épp a hatalom jelzi a veszélyt, mert csak ő nem tehetné, hiszen az árnyékállam iránti kontroll igényére így az állam árnyéka vetül. Persze nézhetjük az ügy belátható oldalát is: nagyon is belátható (beláthatóságában gyarló) lenne, ha a kihallgatást végző ügyészek aznap éppen rossz passzban lettek volna. Nagyon is belátható lenne, ha épp azon a kihallgatási napon nem értettek volna meg valami nagyon-nagyon bonyolult számszaki problémát. Mondjuk: nem volt idejük fölkészülni. Mondjuk. De akkor miért nem halasztották el a kihallgatást? Talán tartottak attól, hogy kifuthatnak a rendelkezésükre álló időből? Talán: csak nem értenek hozzá. Talán egyszerűen csak szakmai hibák sorozatát követték el. Talán. De ha szakmailag annyira gyenge volt ez a munka, ahogy arra azóta több, valóban hozzáértő személy - például egy volt rendőrtábornok és az ELTE büntetőeljárás-jogi tanszékének vezetője - rámutatott, akkor az hogyan lehetséges, hogy nem sokkal később az egyik kihallgató ügyészt a Fővárosi Főügyészség élére nevezték ki? Talán jobb bele sem gondolni mindebbe, mert a belátható kérdésekkel ugyanúgy a beláthatatlan irányába haladunk. Talán kényelmesebb elfogadni azt, amit (ah, egy újabb véletlen egybeesés) épp az említett egykori kihallgató által vezetett Fővárosi Főügyészség állít: a kihallgatás "törvényes, szakszerű és eredményes volt". Ez így már jóval beláthatóbb lenne, nem is érdemes tovább gondolni. Ahogy Kulcsár mondta kihallgatóinak: mehetünk kajálni." Itt abba is hagyhatnám, annyira a most már hagyományosnak mondható koreográfia szerint kenik el az ügyet. Kabaréként kezelve tovább megemlítem még, hogy (1) Polt Péter volt Fideszes képviselő mint főügyész megvizsgálta az ügyet és minden ügyészségi megmozdulást rendben lévőnek talált, a videóra vett bohózatot is. És nem csodálkozott el azon, hogy a témát kutató közvélemény-kutatás kimutatta: a megkérdezettek kétharmada nem hisz abban, hogy kis országunkban létezik olyan, hogy igazságszolgáltatás: a kérdésre, ki fog-e derülni az igazság a Kulcsár-ügyben, azt válaszolták, hogy nem. És ebben az országban egy ilyen marionett-figura mindezek után maradhatott az igazságszolgáltatás egyik kulcspozíciójában. (2) A rendkívül ügyes ügyészek nem tudták előadni a Kulcsár-kazettát. A felvételt, amelyiken ők mondják tollba Kulcsárnak, hogy mit valljon. Ostoba hivatkozással - úgy tűnik - ráültek. Rendkívül furcsa mozzanat ebben a sötét bűnügyben. (3) A vádemelés során - mit tesz isten - kiderült, nincs politikus a vádlottak között. Hallatlan! És az MTV Este (Mese) műsora felvonultatta a legfontosabb vádlott, a Taxis Gyuszi - az elsíbolt pénzek hordára - ügyvédjét! No comment! Illetve: megmondtam a kezdetek kezdetén, de megmondta a nép is: semmi se fog kiderülni, túl magasra fröccsent a sár! (05.08.23) és (4) Hazajött és feladta magát S. Henrik, akinek az off-shore cégei mosták-közvetítették a Kulcsár és társai által csalással 'megszerzett' pénzt. Kulcsfigura, tőle lehetne a legpontosabban megtudni, kik és mekkora összeget loptak össze. Nem fog ő se köpni. Bárándy Péter gyorsan visszalépett a védelmétől (taps! biztos jó oka volt rá). A bíróság csak háziőrizetet rendelt el. Már csak egy kérdésem van: mikor veszi át a kihallgatását az ügyészség? Az egész bűnügy figyelemmel kísérését néhány hónapja abbahagytam. Nem is történt semmi lényeges azóta. Idén várható (felmentő?) ítélet. Most azonban hozzáteszek a fentiekhez egy linket: 'Miért áll a bíróság előtt Molnár Csaba alezredes?' * Térjünk át egy csatlakozó területre, a 'kiszolgáló hálóra'. Bizonyára ismerik az olvasók a székesfehérvári maffia-ügyet. Emlékeztetőül: lebukott egy fehérvári banda, akik szoros szövetségben mentettek bűnözőket. Rendőrök, ügyészek, ügyvédek, vállalkozók. Namármost, az ellenük indított bűnvádi eljárás első fokon a gyanúsítottak gyakorlati felmentésével és a periratok 90 évre zárolásával végződött. Végtelenül felháborított. Rám szóltak, amikor kifakadtam, hogy ez a magyar igazságszolgáltatás csődjét jelenti. Kifejtem, miért állítottam, hogy nem tévedhetek: 1. Van ugyebár nyomozati szakasz. Azt megelőzően - ha nem tévedek - az akkori 'közpénzügyi államtitkár' kezében is összefutottak szálak, megszületett az a dokumentum-csomag, amelyik alapján bizonyosra vehető volt, hogy rábukkantak olyan együttműködő csapatra, amelyik az egyébként is nyilvánvalóan működő 'maffia-kiszolgáló háló' első felszínre bukott (és lebukott) egysége az országban. Átkerült a paksaméta a rendőrségre és az ügyészségre, majd nagy csinnadrattával letartóztatták a gyanúsítottakat. A dokumentumok annyira alapos gyanút képviseltek, hogy a letartóztatáshoz a rendőrség különleges egységeit, kommandósokat vettek igénybe. Ha ez a nyomozati szakasz annyira rossz munkát végzett, hogy a bírósági szakasz csak ejnye-bejnyére méltatta az ügyet, akkor kis hazánk közpénz-ügyeket figyelő politikusai, az ügyészség több foka és a rendőrség minden szintje alkalmatlan! Ez már a sokadik csődjük! 2. Bírósági szakasz. A bíróság elé kerül 23 fős csapat, amelyik a bűnüldözés-igazságszolgáltatás minden fertályát képviseli: van köztük kisebb rendőr, főtiszt rendőr, kis ügyész és nagy ügyész, ügyvéd, kenegető vállalkozó. A főügyészség (is) úgy kezeli az egészet, mint az évszázad maffia-ügyét. Évekig folynak az előkészületek, majd párat teljesen felmentenek a vádak alól (elképzelhető, hogy nem sárosak vagy nem tudták bizonyítani a sarukat), a többséget elítélik ugyan, de annyira összezsugorodott a bűnük ez alatt a pár év alatt, hogy feltételesen szabadlábra helyezik őket (nem hihető változat) és egyetlen embert, a kenegetős vállalkozót találják annyira bűnösnek, hogy letöltendő börtönre ítélik, de rettenetesen vigyáznak, nehogy be is kelljen vonulnia: annyit kap, amennyi már beszámítható (bohózat: mármint hogy ő a főbűnös és mármint hogy pont ennyi a bűne). Ha mindez így klappol, küldjenek vissza kisdedóvóba! 3. Zárolás 90 évre. Ez aztán a fülsiketítő csattanó! Ha ennyire semmik a bűnök, mire jó ez a két-három generációra zárolás. Kitől féltik a bocsánatos bűnöket? Ez az ország nem teljesen hülye: megmozdult itt kérem minden és mindenki, aki megmozdulhatott, mert kapitális bűnöket és/vagy személyeket kellett elsimogatni. Másként felesleges, értelmetlen a zárolás. Valószínűtlen feltevés, hogy mindkét szakasz beszámíthatatlan. Nem mondom ki, amit az eddigiek alapján (még) ki kellene mondanom. * Elképesztő, hihetetlen, nem hiszek a fülemnek: csempész-amnesztiát rendelt el a Vám- és Pénzügyőrség a EU-ba lépésünk alkalmából. Az EU-ból csempészetre vonatkozik csak, mondják. Több, mint ezer ügy lesöpörve, még a csempészárút is visszaadták soknak. 40-50 milliárdot emleget a média. Ennyit bocsánatos bűn volt becsempészni. És megint egérutat kaptak a nagy szélhámosok! Miközben... és nem tudom folytatni, olyan hosszú lenne a lista és akkora bennem a düh. Én, gondolom, sok igazságpárti magyarral együtt nem ezt vártam a csatlakozástól! Borzasztó!!!! "Vérlázító" - mondja valaki a TV-ben. És az igazságügyminiszter is rábólint! Hol élünk? Nekem a '95-ben megfogalmazott megállapításom is eszembe jut: ez a sok gazság, ami ebben az országban zajlik, nem történhet meg 'KISZOLGÁLÓ HÁLÓ' hatékony védelme nélkül. Nade hogy ezt ilyen villámgyorsan átvigyük és kiterítsük az Unióban is, sose hittem volna! * Korrupció Külföldi felmérés szerint Magyarország a legkorruptabb Közép-(Kelet) Európában. Fontosabb, hogy a magyarok kb. fele is úgy véli: "csúszópénz nélkül semmit se lehet elintézni". Az egészségügy félmilliárdot költött tanulmányokra. Aki nem tudná, ez a csuszipénzek, fekete jövedelmek kifizetésének legáltalánosabban használt módja szerte a gengszterváltó országokban, lehet, másutt is, csak az kevésbé közismert. Nekem ennyi elég, hogy tisztán lássam, mi ez a félmilliárd! Százmilliós korrupt disznóra akadtak a Gazdasági Minisztériumban. Gyorsan eltávolították és a sajtó napokig lovagolt rajta, név mégse hangzott el. Az én kérdésem - azon kívül, hogy legalább ő megüti a bokáját? -, miért nem hallunk megint a nagy tolvajokról (Ez egy kis tyúktolvaj, hozzájuk képest!) Szinte naponta hullik le a fátyol korrupt hivatalnokokról, önkormányzatoktól kezdve a Kincstári Vagyonkezelőig terjed a skála. (05.10...)