Garasország ma - hazugság-verseny
Az ellenzék torkaszakadtából üvöltözi itthon, külföldön, hogy a szoclibek és a kormány, különösen a kormányfő hazudik. Persze, hogy azt teszi, minden politikus folyamatosan hazudik. Itthon, külföldön egyaránt. Kevesebbet foglalkoznak a szoclibek, meg a kormány, meg a kormányfő az ellenzék hazudozásaival. Pedig az sűrűbben és nagyobbakat hazudozik. Szemezgessünk belőlük!
Csemegék az Orbán-gárda 2002 évi választási ígéreteiből: - 400%-os fizetésemelés az egészségügyi dolgozóknak; - 600 km sztráda; - A Fidesz agyba-főbe támadta a közelmúltban a MALÉV privatizációjának tervét. Kovács Kálmán - mint az Orbán-kormány volt minisztere - ugyanakkor elszólta magát, hogy az ő uralkodása alatt is elő volt már készítve! Fura, nem? Ezügyben is hazudik, szembeköpi magát a Fidesz! (Csak mellékesen: másnap már puhított a kijelentésén: tervezgetés folyt csupán. Ha a cápa nem párttitkárt ebédelt volna, hanem Kovács Kálmánt, ugyancsak elcsodálkozott volna, hogy nem ropog gerinc a fogai alatt.) (05.09.22) - Mihályi közgazdász professzor, az egészségügy szakértője kijelenti, hogy amit most az SZDSZ-csóválta kormány csinál a kórházakkal, az a Fidesz-kormányzás ideje alatt Gógl Árpád egészségügyi miniszter asztalán készen volt! És ez ellen akar most népszavaztatni a Fidesz! (Miután egy népszavazás már volt ezügyben.) Nehéz sötétebb politikai manővert, nagyobb hazugság-gyárat kiagyalni!!! (2006 novembere körül) Szemelvények a Fidesz 2006 évi választási ígéreteiből, amiket virtuális gazdasági program-füzete gyűrött lapjaira mert firkálni: - járulékcsökkentés 19%-ra; - 14. havi nyugdíj! És folytathatnám az egész Fidesz-programmal. Felesleges, mert ott cafatokra szedtem (szedte helyettem más is).