Garasország ma - a (történelmi?) egyházak és különösen a klérus
A modern magyar történelem egyik kulcsskérdése az állam viszonya az egyházakhoz. A mai helyzet súlyos és felesleges teher a vállunkon. Erre utalnak az általam ebben a mellékletben közölt hírek, adatok, megfontolások. Türelemmel olvassák végig.
Miről is van szó? A magyar állam négy egyházat ismer el történelminek: Magyar Katolikus Egyház, Magyarországi Református Egyház, Magyarországi Evangélikus Egyház és Magyarországi Zsidó Hitközségek Szövetsége. Nem vizsgálom sem azt, miért (csak) ezeket, sem azt, miért szükséges ez a disztinkció? A II. világháborúig a római katolikus egyház különleges helyzetet élvezett Magyarországon. Nem részletezem, közismert. A magyar zsidóságot pedig majdnem teljesem kiirtották. Az is közismert, hogy a kommunisták győzelmét rövidesen követték az országban az egyházellenes lépések. Durva, helyenként és időnként barbár lépések. Az egyházak visszaszorultak, a közéletben betöltött szerepük negligálható mértékre zsugorodott. A hívők szívében ez növekvő keserűséggel és az állammal szembeni - más okokból is kialakult - ellenszenvvel járt, azt erősítette. Az '56-os forradalom leverését követő években a hitélet szabadsága nagyrészt helyreállt, az állam és az egyházak viszonyát azonban erős feszültségek torzították. Az általam szigorúan és napról napra keményebben gengszterváltásként értékelt 89-90-es fordulat után - Horn Gyula miniszterelnöksége alatt - megköttetett a meglátásom szerint az állam több évtizedes bűnös mértékű szembeállása miatti lelkiismeretfurdalástól feleslegesen puhára sikerült szerződés a Vatikánnal. Ennek súlyos terhei indokolatlanul nehezítik az ország pénzügyi-költségvetési helyzetét, ezzel az ország fejlődését. Orbán Viktor kormányzása alatt az egyházak, elsősorban a római katolikus egyház visszanyerték a Horthy-rendszer alatti helyzetüket. Az elmúlt mintegy másfél év történelmi pillanatot érlelt meg Európában a szerződés felülvizsgálatára. Több ország szigorított az egyházak helyzetén vagy a lakosság döntő része tiltakozott az egyházak 'dagadtra tömése' ellen, a nagyon katolikus spanyol királyság (!) megszűntette az egyházak támogatását. A szoclib magyar kormány elhalasztotta a felülvizsgálatot. Ezt a színteret szeretném valamennyire bevilágítani. A módszerem nem tud tudományos lenni, mindaz, amit felvonultatok, a laikus (ateista) szemlélődő-gondolkodó tükre. Semmi más. * Mivel a klérus szót is használtam, szükségesnek érzem definiálni, mit takar. A klérus: De jók is ezek a kövér fekete fontok, kifejezik a klérus jellegét. Bakos Ferenc 'Idegen szavak és kifejezések szótára' (Akadémiai kiadó, Budapest,1986, 428.old.) szerint "a katolikus papság, a katolikus papok összessége". Azt hiszem, túl finom voltam a szó megválasztásával: egyrészt nem a papokkal, hanem elsősorban a nagyon ortodox egyházakkal, másrészt nem kizárólag a katolikus szervezetek barbarizmusával, hanem szélesebb körben, általában az egyházak (esetenként a vallások) sötétségével kívánok foglalkozni. * Felmérések, nyilatkozatok, a népesség hány százaléka vallásos - A MEH megbízásából (de jó!) a MEDIÁN felmérte a lakosság kötődését a vallásokhoz, egyházakhoz (168 óra, 2004.11.07, 21.old.). Kiderült, a lakosság csupán mintegy 13%-a (!!!) kötődik valamelyik keresztény egyházhoz, a többség, 56-58% nem azonosul semmiféle dogmatikus-liturgikus rendszerrel! És ez majdnem azonos a kettészakított ország két oldalán. Hát ezért töri magát a jobbszélső Orbán Viktor és a baloldalt, meg a nemzetet képviselő Szili Katalin, ezért hódolnak minden lehető és lehetetlen alkalommal pápának, egyháznak, bíborosnak? - Vallás itt, vallás ott. Itt, Európában 32 ország lakosainak 21%-a tartja fontosnak a vallást, ott, az USA-ban templomokba veszik be magukat a toborzó-tisztek. Bizonyára így könnyebb megértetni a nép fiaival, hogy a távoli Irakban a vallásukat védik. - A húsvéti szertartások egyik bíborosa a Vatikánban tartott szentbeszédében 'süllyedő hajónak' nevezte egyházát. Hangsúlyozta, hogy a legtöbb kárt a megtévelyedett, ocsmány főpapok okozzák. Nagy lehet a pánik, ha ezt bevallják! (2005.03.27) - Népszabadság, 2005 május 13, 10. old.: 'Milliónyi ateista Belgiumban': "A második legnagyobb vallás a vallástalanoké a belga királyságban - mondhatnánk, ha nem hangzana idétlenül. Pedig - a legtöbb országgal ellentétben - itt nemcsak jól szervezettek a humanista erkölcs talaján álló ateisták, de a belga alkotmány a vallásfelekezetekkel egyenrangú státuszt, s az azzal járó állami apanázst biztosít a 'nem vallásos meggyőződésűeknek'...." - A római katolikus egyház vergődik! A szóvivőjének tekinthető Veres András (a püspöki kar titkára) talárosan szórta a szemetet a kormányra, Fidesz-maszlagokat szajkózva ("rosszabbul élünk" és hasonlók). A TV1-ben elé rakják a hivatalos statisztikai adatokat és belebukik, nem tud értelmes magyarázatot adni a bebiflázott szlogenjeire! Pár napra rá tárja a nyilvánosság elé Ungváry Krisztián, a minden tekintetben korrekt történész kutatásának legújabb eredményeit, miszerint a magyar római katolikus egyház szinte minden jelentősebb egyházi személyisége, püspökök sora ugyanúgy, besúgóként működött együtt az Átkossal, mint annyi más polgári személy. Képmutatás, hatalom- és vagyonmentés, mit soroljam? Veres úr mélyen hallgat, majd sokadik felkérésre csak annyit nyög ki, hogy kivizsgáljuk. És - viszonylag legalábbis - békén marad az egyház, nem kampányol. Annyira, hogy nem is hiszem másnak, mint vulkánkitörés előtti csendnek. Bár az is lehet, hogy a belső leégést nem akarják a Fidesz-blöffök miatti égéssel tetézni? Működés (hogy működnek az istenhívő társadalmak?) A nap mint nap elhangzó állítással szemben, miszerint a társadalmak csak (római katolikus) vallási alapokon működnek jól, az About site híradása szerint az ellenkező igaz: az istenhívő társadalmak nem működnek olyan jól, mint a szekulárisak, szoros a korreláció a szociális működési rendellenességek és a magas arányú vallásosság között - állítja egy, a Journal of Religion and Society-ban megjelent USA-akadémiai tanulmány. Apróságok További felkészülésként megemlítek néhány apróságot, amelyek jellemzik a klérus és a hívők elhülyülésének rendkívül magas fokát: - Egerben fényes egyházi szertartás keretében autókat szenteltek fel. - Valamelyik vidéki székesegyház főpapja bort szentelt Karácsonykor vagy a körül. Régi hagyomány támasztódott fel pár éve - mondják. Biztos, hogy régi (szellemét tekintve különösen az), az is lehet, hogy hagyomány, de nekem borsódzik a hátam: középkor, csecsemősdi. Autószentelés, borszentelés, mi jön még? - 2006 Karácsonya után bort szenteltek a Bazilikában is! - Bort (is) szenteltek Egerben! Emlékeztetőül: 2006-ot írtunk, azaz elvileg a XXI. században élünk. Úgy tűnik azonban, tévedek, középkor ez a javából! (06.01.02) - Hogy a patikákat szentté avatták Magyarországon, az még elbiceg valahogy, de hogy a kocsmákat is? Egymás után jelennek meg szentek nevét viselő ilyen előkelő intézmények. A Vatikán és az EU - Kósáné (MSZP, EP-i képviselő) nyilatkozott, hogy a Vatikán az EU-szervezeteket arra használja, hogy lenyúlja egész Európát. Naponta tapasztalhatja! - Készül az Európa-alkotmány. Négy ortodox ország kéri, kerüljön bele a Preambulumba, hogy Európa a keresztény eszmeiség hordozója, ezeken az emlőkön nevelkedett, mit tudom én mi jó(nakvélt) dolgot hordanak még össze. A magyar keresztény vagy arra csúszó jobboldal is beszáll a ringbe és követeltetni akarja ugyanezt. Pár apróságot nem vesznek észre: ez az eszmeiség véres háborúk tömegét zúdította a világra vagy támogatta (főként) Európában, tízmilliók lemészárlását vezényelte vagy támogatta vagy asszisztált hozzá; eleve gonosz, eleve maradiság-hordozó, eleve konfrontációt diktáló (ez utóbbi talán csak volt); a négy javasló ország tipikusan bigott. Szerény véleményem, hogy mindenki ostoba, aki ezt a zászlót kívánja Európa-zászlóként lobogtatni! Az egyházak és a civil szféra - anti-szekularizáció, beavatkozás Az USA-ban - Az állam és egyház szétválasztása az USA-ban szigorú törvényekkel rendezett. Floridában most megjelentek törekvések a szigorú szétválasztás felszámolására (A Religious Right követelése az About site szerint): '....to repeal the 136-year-old wording that separates church and state in Florida. ... The language in the constitution prohibits giving tax money "directly or indirectly in aid of any church, sect, or religious denomination or in aid of any sectarian institution"...' (Magyarul: meg akarják szüntetni az alkotmányos tilalmat, miszerint adópénzt tilos akár közvetlenül, akár közvetve bármely egyház, szekta, vallási intézmény részére juttatni vagy azt segíteni vele. Valamikor még éltek bölcs honatyák az Egyesült Államokban! Bush és a Vatikán - Bushnak a vatikáni látogatásakor elhangzott kérésére, hogy a római katolikus egyház támogassa őt a választási hadjáratában, a bölcs főpapok megtalálták a megoldást. Titkos levélben utasították az amerikai főpapságot, hogy azokat a politikusokat, akik az abortuszt és eutanáziát (kegyes halált) nem ellenzik, ne részesítsék az egyház áldásaiban. Vér, kínzások, bombák, rakéták OK, hadd maradjon ez az ortodox állat, ha a mi ortodox állásainkat védi! Hány sötét agyat fog megint megtéveszteni ez a pokoli egyház? A Vatikán Bush-t támogató 'stratégiájáról' írja egy amerikai katolikus folyóirat riportere, Deal Hudson: "According to some, the pope is rooting for George W. Bush to win the election fight against John Kerry: "I have been in Rome with the Pope and the president," said Deal Hudson, one of the most prominent Catholic laymen in the US and the editor of the religious Crisis magazine. "I also represented the president in the 25th anniversary celebrations of John-Paul's papacy. The Pope and his inner circle prefer pro-life Bush to pro-choice Kerry." People were outraged when it was revealed that Bush specifically asked the pope for his help in getting the American bishops' support for the Republican cause... but perhaps the pope has responded positively through the office of Ratzinger? It remains to be seen how the American public, especially American Catholics, react to the Vatican's attempts to manipulate the American elections." Megengedhetetlen beavatkozás! Mintha itthon lennénk valamelyik országos választás előtti hetekben. Mindent el kell követni a római katolikus egyház kezének lefogására, az egyház semlegesítésére, visszaszorítására. - Ugyancsak USA (About/Atheism): Az egyház és állam különválasztásának falát bontja a jelenlegi rendszer - mondja a site elemzője. Értékelésének lényegét egyetlen mondatba sűrítve is adja: "We have a president, a Senate and even a Supreme Court that are not big separationists...." (Olyan elnökünk, Szenátusunk, sőt Legfelsőbb Bíróságunk van, akik nem nagy szeparatisták.) Tudjuk, régóta világos, sajnos. A jobboldal - úgy tűnik - mindenütt megtalálja a foltját, és ez a folt az egyház, főként a római katolikus egyház. - Fentebb már említettem Spanyolországot. Keresztény királyság, vallásosnak tudott ország és mégis beszűntették az egyházak állami támogatását. - A görög ortodox egyházban leleplezett súlyos korrupciók miatt betelt a pohár: a görögök 2/3-a az állam és egyház teljes szeparációját követeli. Itthon - Félfüllel hallottam csak, ha téves az info, elnézést kérek: állítólag imádkoztatás folyik a költségvetés módosításáért a katolikus templomokban? Ha igaz, végtelenül aljas beavatkozás a politikába. (2004.11.12) - Klubrádió, 'Megbeszéljük', 2006 április 11: Egy mélyen vallásos 75-éves néni telefonál, könnyeivel küzdve. Elment meggyónni (hihetetlenül sötét gyakorlat a római katolikus egyházban) nagy bűnét. A választási herce-hurca miatt elhanyagolta a templomba járást. 'Lelki atyja', a gyóntató pap lehazaárulózta és nem oldozta fel! Hívők: ennek az egyháznak a szavára hallgattok? Hogy hisztek istenben, a lelketek dolga, hogy a rk. egyházban hisztek, az a lelketek nagy baja! Az állam és az egyház viszonyának néhány kérdése Az egyházak beavatkozása a politikai életbe - Rendszeres és módszeres a szószékről politizálás. A papok jelentős része szinte előírja, kikre szavazhat a hívő. - A rk. püspöki kar és a református egyház vezérkara minden választás előtt - komolyan befolyásolva azok kimenetelét - 'szózatot' intéz a hívőkhöz. Pedig hát a nagyon rossz vatikáni szerződés is tiltja. - Az egyházi iskolák papjai és tanárai többször mozgósították tüntetésre a diákokat (gyerekeket)! Nem létező okkal teszik: nem kapnak kevesebbet az egyházi iskolák, mint az államiak. Csakhát Orbán Viktor szól a papoknak és a polgári köröknek, azok meg beszállnak a ringbe! (05.12.16) - Legutóbb is felvonultak az egyházi sulik, rk. püspök sündörgött a szervezők között, nyilatkozott is, vezérlő tiszt adta ki a parancsot zászlólengetésre, szlogen-emelésre. Kamerák előtt nyilatkozott sok pislogó nénike, egyiknek se volt halvány sejtelme sem arról, mekkora az a bitang-nagy kár, ami a belőlünk élő egyházakat éri. Az ESTÉ-ben nyilatkozik valaki, akinek tiszte lenne elbírálni, illik-e ez az egész csinnadratta, különösen a gyerekek csatasorba állítása, de csak hebeg-habog, kerüli a forró kását, mentegetőzik. Hja, a rk. egyház Magyarországon szuperhatalom! É s az egyházak politikába avatkozása ellen tett halovány magyar kísérletek: - Nyilatkozott valahol az SZDSZ , hogy szét kell újra választani az egyházakat és az államot, még akkor is, ha ez a Vatikánnal élő megállapodás felülvizsgálatát tenné szükségessé. Heuréka, mondhatná a naiv magyar, ha nem lenne fura, hogy ezt csak most veszi észre egy 'hatalmon lévő' párt és ha nem követte volna süket csönd a felvetést. A sok birka magyar elvonszolja az egyházak igáját még néhány évszázadig, amikor Nyugat-Európa már rég elfelejtette, mi is volt ez a pompázatos nyűg a nyakán. (05.02....) - Az SZDSZ - szünet után ugyan - visszatért a követeléssel, úgy fogalmazva, hogy az egyházak állami támogatásából ki kell zárni a hitélet támogatását. Még az is elhangzott, hogy a hitélet támogatása feudális maradvány. Hogy az-e, nem tudom, legalábbis országunkra vonatkoztatva későbbi korokat is lehet emlegetni, de hogy ezzel is 15 évet késnek nagy politikusaink, mint annyi minden mással, az biztos! - Valószínűleg az SZDSZ kezdeményezések hatására, de a római katolikus és református papságnak a választások előtti és más politikai ügyekkel összefüggő viselkedésén is felbosszantva Gyurcsány bepanaszolta a szent magyar római katolikus egyházat a pápánál. Kalapot le! Rég meg kellett volna tennie valamelyik vezető politikusnak, mondjuk a pápasággal oly jó viszonyban lévő Orbán Viktornak. Ehelyett az egész Fidesz mint a fába szorult féreg méltatlankodik. És gyalázkodik, természetesen. Magyar Nemzet: "A Fidesz úgy véli, a kormányfő törekvése az, hogy visszaszorítsa az egyházakat a templomfalak közé és társadalmi kérdésekben ne engedje nyilatkozni őket. Harrach Péter ennek kapcsán azt hangoztatta, hogy az egyházaknak nemcsak hitéleti, de társadalmi szerepük is van, s a kettős állampolgárság ügye olyan fontos nemzeti kérdés, hogy annak kapcsán a történelmi egyházak indokoltan nyilatkoztak meg." Én azon csodálkozom, hogy az urak ezen csodálkoznak. Harrach erősen csúsztat, amikor a közéletet és a politikát összetolja, viszont igaza van, hogy Gyurcsány szerint és minden józan agyvelő szerint is a papságnak igenis vissza kell vonulnia a Vatikánnal kötött megállapodás által megvont keretek közé, az államnak pedig le kell csapnia minden azt átlépő csápot. Különösen a politikába belefurakodó papi csápokat. Hozzáteszem még, hogy az egyházak adó-kedvezményeit az égvilágon semmi sem indokolja. - A magyar delegáció egyetlen tagja se csókolt kezet/gyűrűt a pápának. Csupa öröm az élet! Szili ostobasága jutott azonnal az eszembe. Aztán hallom Antall Pétertől a Klubrádióban, hogy édesapja, Antall József, mint Magyarország miniszterelnöke, elvből nem csókolt kezet a pápának (nem csak római katolikusokat képviselt)! Még ő se. Nagyot nőtt a szememben és Szili még egy létrányit süllyedt. - 400 éves a Vatikán protokollja - mondta Hiller a látogatás szertartását méltatva! Úgy is néz ki, 400 évvel maradt el a világ mögött! Középkori hatalom-konzerv! - Aki azt hitte, ettől a megmondástól bármi változni fog, tévedett. Már most, amikor a pápa még jó pápa. Hogy mi következik utána, rossz rágondolni: még szélsőbb jobb, még áporodottabb ortodoxia, még keményebb ragaszkodás a hatalomhoz, pénzhez. De nem kellenek már évszázadok, talán egyetlen se, hogy a Vatikán és templomai kongjanak az ürességtől: erőszakkal nem lehet tovább gyűrni a buta népeket se és a butaság lassan el fog fogyni. - Az egyház reakcióját valaki "az egyház felvette a kesztyűt" megjegyzéssel kommentálta. Nem kellett felvennie, közel két évezrede viseli a fekete gyászkesztyűt: a gyilkosok, hóhérok, inkvizítorok fekete kesztyűjét. Most csak egyet fröccsent az erőszakból azokra, akik nem szeretik, ha a politikában is vissza akarja szerezni régi előkelő trónját. - Utálok mindent ebben az egyházban, nem kiemelkedően, csak a helyének megfelelően azt a - magyar papok, papszolgák, média-szolgák által közvetített - vatikáni közlést is, hogy a 'polgári erkölcsöket' kell követnie, szolgálnia a magyar kormánynak. Hát igen, ez az elv söpör végig ma a jobboldali világon, Bushtól kezdve a Vatikánon keresztül a Fideszig. Ezt a kirekesztő szlogent és gyakorlatot kell kerülni, magyar kormány, mert ez a lakosság döntő többsége számára átok, kegyetlen megkülönböztetés és háttérbe szorítás (hogy ne használjam a kizsákmányolás szót). - A panasz lényegére (a papság ne politizáljon) reagálva Paskai azzal védekezett, hogy amikor 2002-ben templomban politizált, azt nem liturgikus esemény során tette. És ezzel lehet védekezni ebben az országban! - Gyulai Endre rk. püspök még keményebben hárított. Az egyházának igenis alapvető joga, hogy politizáljon.- mondta. Lehet, hogy ebben a disznóólban, amit én Garasországnak hívok, nem tiltja törvény. A modern államok többségében, például legfrissebb és legnagyobb példaképünknél, az USA-ban is SZIGORÚAN TILOS. Ha nálunk nem, legfőbb ideje, hogy ez a törvényi tiltás megszülessen. Máskülönben maradunk Balkán. Egyébként valamelyik komoly közvélemény-kutatás szerint a magyar állampolgárok 89%-a nem engedné meg az egyházak 'szerepvállalását' a politikai életben. Úgy kellene viselkedni, püspök úr! De nem, a besúgó múltjával frissen megbélyegzett megyei püspök úr veszi a maszkot és a hívősereg lázításába fog (az egyház mára mélyen meggyökeresedett szokása szerint): 'szózatot' intézett hozzájuk, amit minden templomban kihirdetni rendelt. Amíg ezt megengedik nekik (törvényeink, a Vatikán, stb.), addig kemény jobboldali lázítás lesz a mindennapi kenyerük. - Végül, egyértelművé vált, hogy a római katolikus egyház magyarországi vezetői nem értenek a csendes szóból: a püspöki kar nyilatkozott, hogy igenis joga és kötelessége, hogy a közt érintő kérdésekkel - magyarul politikával - foglalkozzon, és ezzel frontális támadásba lendült. Imádkozom, hogy ők húzzák a rövidebbet! (Ami nagy késéssel ugyan, de részben megtörtént: a Vatikán több agilis egyházi vezetőt lefokozott, áthelyezett.) A vatikáni szerződés felülvizsgálatát lefújták. Meg se várták, hogy az erre létrehozott bizottság jelentésén megszáradjon a tinta, kirohant jobboldalra húzó államfőnk, Sólyom László a Vatikánba és bejelentette, hogy minden marad a régiben (nem is értem, hogy avatkozhatott bele a kormány kezdeményezésébe?!) és az MSZP pártvezére, egyben kulturális miniszterünk is közhírré tette ugyanezt. Mélységesen felháborító! És jellemző a magyar közéletre, az MSZP-n belüli összhangra. Az ellenzék egyházpolitikája - A Fideszen belül úszkáló keresztény halacska (KDNP) előállt a jobboldal győzelem esetére szóló egyházpolitikájával: (1) sokkal több pénzt a rongyos egyházak zsebébe; (2) kötelező vallásoktatást; (3) építeni az egyházak állami funkcióit, így az egyházi esküvőt ismerjék el polgárinak is. Ha tényleg győznének, egyházi uralom, királyság, egyéb gyalázatok várnának (dehogyis várnának, rohannának) ránk! (05 évvége) A klérus szerepe a Horthy-éra restaurációjában - Ha mást nem is tűzünk gombostűre, az, hogy Horthy-misét tartottak a Bazilikában, bizonyítja a klérus megátalkodott ragaszkodását Mindszenty szelleméhez! Az igazságszolgáltatás is behódolt - Alkotmánybíróság, felesküszik az új elnök. Hol? Az Esztergomi Érsek Palotájában. Kilobogózva: Árpádsávos zászlót is lenget a szél. Mire? Az Aranybullára. Sötétség! Masszívan sérül a szekularizmus és az alkotmányra kell (!) felesküdniük. Milyen kezekben is van a magyar igazság? Sötét, nagyon sötét kezekben! És hogy ilyen döntések (hogy az elnökük hol és mire esküdjön fel?) rájuk vannak bízva? Képtelenség! - Nem hagyott nyugton az Alkotmánybíróság új elnökének felesküvése az Esztergomi Érseki Palotában és az Aranybullára. Véletlenül épp bedobták a postaládámba az erősen nacionalistának tűnő Archív Kiadó ajánlkozását, amelyben első küldeményként az Aranybullát ajánlják. Két idézet: - "...megkapja az Aranybullát, a magyar történelem egyik legfontosabb dokumentumát, mely a nemesség jogait biztosította. ..." - mondja maga a leaflet! - "...A XIII. és XIV. századi Magyarország feudális államrendjét megszilárdító, a kor Európájában is egyedülálló törvények...." - szól az Aranybulláról a Web-lapjuk. - Akinek még kétségei lennének, hogy modern gondolkodók szemével nézve reakciós, a feudális uralkodó osztályok és a klérus érdekeit védő és rasszista (zsidó kereskedők háttérbeszorítását is célzó) törvényről van szó, az olvassa el az Aranybullát ismertető Web-lap 'Két ok' fejezetét! Nem tudom véka alá rejteni, hogy eddig se volt kétségem az Alkotmánybíróság 'jobboldali irányultsága' felől. Ami most történt, sötét árnyékot vet rájuk és az egész magyar 'demokráciára'. Egyszerűen elképesztő, szörnyű, hogy ilyen testület őrködik a magyar törvényesség fölött! A pápaság, pápák, az egyházak struktúrája (merev hierarchikus rend a rk. egyházban) Őslelet - Az About Weblap hírt ad a mexikói indiánok vallásáról: 7000 Years of Religious Ritual in Mexico Számomra a tanulmány leglényegesebb megállapítása, hogy az indiánok társadalmában is, mint Indiában, kialakult a papok kasztja, majd amikor kiemelkedett a társadalomból a 'politikai elit' (!!! - figyeljünk a szóhasználatra) és a királyok, nem számolták fel a vallási rendszert, ellenkezőleg, a társadalmi ellenőrzés mechanizmusává és a saját privilegizált helyzetük fenntartására alakították át, használták fel. A rituálék a politikai elit voltuk igazolásának részévé váltak!' Hétezer éves sztori, emberek! Ideje véget vetni, éspedig véglegesen! II. János Pál - Nagyon tiszteltem a pápát, többször írtam, hogy valószínűleg minden idők legmodernebb, legbölcsebb pápáját tisztelhetjük benne. Mégis tarthatatlannak vélem, hogy a súlyosan beteg, lassan magatehetetlen egyházfőt gyakorlatilag múmiaként vonszolják végig a világon. Tarthatatlan az is, hogy - a kommunista, nem kommunista diktátorokhoz hasonlóan - nem lehet lemondatni. Brezsnyevi látvány, iszonytató! - A pápát - sokadszor írom le: az eddigi legjobb pápát - ideje lemondatni. Sajnálatra méltó vergődés, amit csinál. Miért szabad neki, amiért a fél világ vezetőit elitéltük, elítéljük, amikor utolsó csepp vérükig ragaszkodnak a hatalomhoz? Elmaradottság, sötétség, visszataszító! - Orvosi vélemények szerint a pápa Parkinson-kórja ezen a fokon minden bizonnyal paranoiássá tette őszentségét. Újabb adalék ahhoz a szörnyű tényhez, hogy nem normális a földgolyóbist vezető vagy annak sorsára döntő befolyással rendelkezők vezérek többsége. - Vatikán: meghalt II. János Pál pápa. Összes ortodox lépése és más államok ügyeibe való illetéktelen beavatkozása mellett is pozitív személyiségnek tartom, mégis riasztónak találom a halála körüli tömeg-hisztériát: nagy ember volt, de ő is csak ember! Talán nem szentségtörés, ha megemlítem, hogy nekem Sztálin Atyánk halála jut az eszembe, ha a pápáról hallok, akkor kellett minden mozdonynak fütyölnie egy teljes percig, akkor állítottak néma vigyázzba minket a suliban, mint most a Megasztár teljes publikumát, stb. Sötét bálvány-építés a javából. Félelemmel tölt el az is, hogy halálával tágra nyílt a kapu az általános vallási ortodoxizmus sötétsége előtt. (Az utódlással kapcsolatban hangzik el mind többször, hogy a katolicizmus a fejlett világban teret veszít, a hívők többsége ma már a fejletlen világban - D-Amerika, Ázsia, Afrika - él. Jó nekünk? Minden bizonnyal. És jó a fejlődőknek? Nem, a felvilágosodás helyett, amire égető szükségük lenne, behódolnak a végtelen ortodoxiának. Évszázadokkal vetheti vissza őket a lehetséges optimális haladáshoz képest!) - A pápa temetése őrületté válik, bizonyítva az emberi ostobaság határtalan voltát. - Megtalálták az alibit a halott pápa gyors szentté-avatásához: egy mexikói gyereket valamikor arcul csókolt (a pápa és vele a szentlélek) és a szerencsés flótás azóta meggyógyult és vígan él. És a sok szerencsétlen hívő zabálni fogja ezt a teljesen átlátszó maszlagot is. Nagyon szüksége van ennek az egyháznak minőségi szentekre, hiszen bevallotta, hogy süllyedő hajó! Micsoda primitívizmus?! - Elkezdődött a megboldogult pápa boldoggá avatási eljárása. Hinnye de sürgős! És milyen csodatételeket fognak kreálni számára a XXI. században? Tán azt a fiúcskát, akinek megsimogatta anno a fejét és azóta meggyógyult? Sápadj el világ, mérhetetlen ostobaság uralkodik feletted! Ratzinger (XVI. Benedek) Két idézet az Internet "about.com/Atheism" lapjának egyik számából: "Cardinal Ratzinger: "The Enforcer" How much do you know about Cardinal Joseph Ratzinger, nicknamed "The Enforcer" or the "Panzerkardinal"? He's been head of Congregation for the Doctrine of the Faith (formerly the Inquisition) for more than 20 years and he has been described as being even more zealous in the defense of orthodoxy than the pope himself." (kiemelés tőlem, H.A.) = ortodoxabb magánál a pápánál, több mint 20 éve tart be minden reformnak. - A TIME szerint a pápai trón örököse valószínűleg a német Ratzinger lesz, akit bigott ortodox elvei miatt régóta páncél-kardinálisnak becézgetnek. A hírre először elfutott a méreg, aztán legyintettem. Nem baj, minden izmus a szélsőségesek áldozataként roppant össze, talán a páncél-vitézeknek romba sikerül dönteniük a római katolikus egyházat is. - Az új pápa celebrálta első szentmiséjét. Az ember néz, néz és nem akar hinni a szemének. A sok bíborpalástos, hatalmas süveges főpap már megjelenésében is anakronisztikus borzalom a XXI. században. Gúnyt űznek, bohócot csinálnak magukból, az egyházból és a sok szerencsétlen hívőből. A pápáról tudni lehetett, hogy nem lesz modern szellem, a friss hírek szerint is az ortodoxia hordozója. Veszélyes az egész világra, mert ragaszkodni fog a sok becsontosodott eszméhez. Egy vígasztal: a gondolkodó híveket el fogja idegeníteni az egyháztól. (05.04.23) - Az új és évtizedek óta a katolikusok ortodox elveit sárkányként őrző pápa végre szintvallott: kikelt a meleg-házasság ellen (kis baj, mert keveseket érint és főként elhájasultakat) és az abortusz ellen (hihetetlen aljasság, tovább szegényíti az abszolút szegényeket és terjeszti az AIDS-t, meg egyebeket). Ez az ember kellett a világnak, imádják is a bigottak! - Az új pápa minden lépésével igazolja a félelmeket, hogy a legsötétebb ortodoxia élharcosa, meg egyszerűen az emberi butaság apostola. Most Ferrari autókat áldott meg, követve elődje eléggé el nem ítélhető példáját (a magyar főpapság is tőlük tanulta?). Szili házelnök asszony és az MSZP egyik vezetője, ennek hódolsz gyermeki szeretettel? (05.06.22) Az új pápa, Ratzinger, a rendkívül ortodox: - Ostoba beszéddel tette le a névjegyét a muzulmánok előtt: az iszlám (Mohamed?) erőszakra uszít! - mondta. Majd többször kényszerült bocsánatot kérni. Elődje 'csak' az egyház teljes múltjáért kényszerült bocsánatot kérni, ő azonnal a saját ortodox hülyeségéért! - Ratzingerről, úgy is mint XVI. Benedek pápáról életrajzi mű jelent meg John L. Allen Jr. tollából 'Pope Benedict XVI: A Biography of Joseph Ratzinger' címmel. A szerző világosan kifejti, hogy a nagy pápa ortodox vonalat vezet évtizedek óta. Talán mint a 'Hit Végrehajtója' ('Enforcer of the Faith') tette a legtöbbet élete során, mint a valamikor 'Szent Inkvizíció'-nak nevezett hivatal, a 'Congregation for the Doctrine of the Faith' prefektusa. Istenem, mióta mondom, hogy a pápa halála pokoli erőknek nyit teret a római katolikus egyházban! - "What Kind of Pope Will He Be?" (30. old.: "Mifajta pápa lesz belőle?") Egyetlen nyersfordítású idézet a cikkből (a londoni terrortámadással kapcsolatban): "Kiváltotta az iszlámra vonatkozó megnyilatkozás szándékát a Pápából. ... anti-kereszténynek akarta bélyegezni. ... a tényleges nyilatkozatban az anti-keresztény helyébe 'barbár' lépett." Hogy az eredeti szándék komoly volt, azt bizonyítja, hogy - a cikk szerint - Sodano magyarázkodott, hogy tulajdonképpen mit is akart kifejezni vele az újdonsült pápa. Nekem mindegy. Ezzel a pápa bizonyított: ostoba, barbár, szemellenzős kereszteshadjárat-bajnok! Mint Bush, a tömeggyilkos, a kereszteshadjáratért kiáltó. Micsoda sötét, ganéj népek vezetik ezt a világot! (05.08.16) - Első enciklikájában 'nyilatkozik', a könyörületességet és szeretetet 'írja elő' a r.k. egyház számára és kommentálja: "Abban a világban, amelyben az Isten neve néha a bosszúval, sőt a kötelező gyűlölettel és erőszakkal társul, ez az üzenet időszerű és jelentős." Mi ez a kommentár? Önbírálat, bocsánatkérés vagy aljas uszítás az iszlám ellen? A magyar politika első embereinek megengedhetetlen hódolata a pápák előtt - Szili Katalin - egyik vatikáni látogatása alkalmával - kezet csókolt a pápának. Indokoltam már, hogy több szempontból is megengedhetetlen. A pápákkal kapcsolatos nyilatkozatai is felháborítóak, gyermeki szeretetről és hasonló hódolatról beszél. Ő is elfeledkezik róla, hogy az egész magyarságot kell képviselnie, nem a 20% alatti komolyan hívőket! - Mádl Ferenc köztársasági elnökünk is - az egész magyar nemzet képviseletében - kezet csókolt a pápának (lényegtelen tulajdonképpen, de ennek a pápának!). Nem lehet nyomdafestéket tűrő kifejezésekkel leírni a felháborodásom. A klérus bűneinek palástolása Úgy működik a rendszer, mint a nagyon galád nullás perek a kommunista rendszerben! - A Vatikán ismét színt vallott: a pedofiliában vétkes papok "fedezése" miatt lemondani kényszerült bostoni érseket, Bernard Law-t kinevezte (tévedések elkerülése miatt angolul is idézem: "...the Archpriest of the St Mary Major basilica, the third most important place of worship in Rome...") a harmadik legfontosabb római templom főpapjává. Itt olvasható a teljes szöveg: Bernard Law. Nesze neked bűnüldözés a római katolikus egyházban és a világon! - Az amerikai 'The National Catholic Reporter' (!) híradása szerint két amerikai bíboros 40 éven keresztül takargatta pedofil papjaik gyalázatos 'ügyködéseit'. Mind szélesebb körben válik ismertté, hogy a római katolikus egyház papjai között sokan - részben az ostoba cölibátusnak köszönhetően - nem angyalok, hanem bűnözők. - A Vatikán biztost küldött St. Pöltenbe, ahol a püspök vezetésével homoszexuális és pedofil papok, papnak készülő nebulók nyalják-falják egymást. Nem nagy baj, csak sietteti a római katolikus egyház hajójának süllyedését. A magyar Parlament elnökétől is kézcsókot kapott pápának nem esik le, hogy ideje lenne a papok normális nemi és (a sokat dicsért) egyben családi életét lehetővé tenni? De miért súgok, nem baj, nem baj... - A számos, több évtizede lázasan üzemelő amerikai pedofil papok közül egyet végre lecsuknak. Lehet, hogy mégis van isten az égen? A tömegek félrevezetése (ma is) és egyéb ostobaságok - A római Colosseum és a gladiátorok történelmével foglalkozó tudós megállapítása szerint (TV - Spektrum) nem is igaz, hogy őskeresztényeket odavetettek az oroszlánoknak. Ezt a sztorit csak a XVI. századtól kezdve hirdeti a római katolikus egyház, hogy a kereszténység kezdeteinek nimbuszát emelje. - A cölibátust 1139-ben tette kötelezővé a pápaság a papjai számára. Indok: a nők tisztátlanok, megfertőzik a szegény szent papi húsokat. Micsoda vakság kell ahhoz, hogy 900 évig ne jöjjön rá ez az egyház, hogy tévedett (vagy hogy megtisztultak mán a nők!). (05.03...) Az Internetről olvasom: a római katolikus egyház papjainak 20%-a hivatalos, érvényes házasságban él. Vatikán, nem lenne időszerű megszüntetni a cölibátust? Világvége Ezzel riogatja a római katolikus egyház (más egyházak is) a hívőket: eljön majd a világvége és számot kell adni bűneidről az Isten ítélőszéke előtt... Az első emészthető, érthető világvége koncepcióról olvastam a napokban. A Hubble körüli csillagászok szerint az Androméda galaxis (mert az, nem egyszerű csillagköd vagy minek hívtuk eddig) és a mi tejutunk össze fog valamikor ütközni. Ilyen tejút-ütközések tömege zajlott már le és fog történni a mi ütközésünk után is. És akkor minden fel fog borulni, a két tejútból egy fog születni tömeges pusztulás és újjászületés után. Van még időnk, nem emlékszem, de nagyon sok. Azért jó tudni, hogy létezik végre tudományos változata is a sok mesének. - Az isten nem magyarázza meg az Univerzumot. Angolul tudóknak egy kis eszmefuttatás! - Megtalálták Júdás evangéliumát! A II. évszázadban kialakult a dogma és rákenték erre az emberre a gyalázatot. Pedig az evangélium szerint Júdás nem kapzsiságból, hanem hitből 'árulta el' Krisztust, lehetővé téve a kereszt-áldozatot. Több utalás mutat arra, hogy kimagaslott a tanítványok közül. Lehet, hogy ez volt az igazi bűne? (06 áprilisi hír!) - 'Our Cousin the Fishapod' (olvasom valamelyik nyugati folyóiratban) - Megkerült Darwin evolúció-elméletének (talán utolsó?) hiányzó láncszeme! Fontos! Az évszázadok óta - és az utóbbi évtizedekben felerősödött - vita darwini oldala, a fejlődés-elmélet kapott újabb bizonyítékot a teremtés-elvvel szemben. Azokkal szemben, akik szerint az embert - Ádámot és Évát - isten teremtette. A bizonyíték egy lábakkal és tüdővel is rendelkező hal fosszíliája, annak a lépésnek a megtestesítője, amikor a hal a szárazföldre lépett. A tudomány nagy sikere a dogmatizmus felett. - Csak egy példa az ortodox bigottériára: tisztítótűzről beszél egy falusi pap a Halottak Napja alkalmából. Te szentséges ég! Micsoda butaság uralkodhat a rá bízott lelkekben? Világvége, pokol, tisztítótűz?! - Katolikus iskola az USA-ban: megtiltották a blog-okat. Egy tanuló észrevétele: "One kid was thrown out of school for writing in his blog that "pope John kicks you out once you think freely." (Egy gyereket kidobtak az iskolából, mert a blog-jában azt írta, hogy páter John kirúg, ha szabadon gondolkodsz.). Úgy néz ki, hogy próféta lesz a gyerekből. Az egyházak pénzügyei Állami (adózók zsebéből) támogatás Közvetlen pénzügyi - A kormány ujjong, hogy 30-35000 embernek ad munkát a 10 md forintra megemelt közmunka-kerettel (vajon él még ez az intézmény?). Tényleg jó dolog, legalább valami történik a legnyomorultabbak megsegítése ügyében. Szinte ezzel egyidejűleg olvasom valahol, hogy a mindenkori magyar kormány 1000 md forint nagyságrendben tejel az egyházaknak és ennek közel 30%-a, azaz közel 300 md forint a hitélet támogatását szolgálja. A Népszabadság nov. 22-i száma (15. old.: 'Szemet csípő milliárdok - aranyozott keresztek') ugyanerről szólva ismerteti, hogy ... "A főpapság kiszolgálásában eddig az Orbán-kormány számított éltanulónak. Az általuk adományozott pénzekből épült, ám a hitelvek parancsolta egyszerűséget csípőből leküzdő luxus üdülőközpontok hencegve mutatják a gáláns bőkezűséget. És a protestáns fényűzést. Az adóinkból, persze. És az ateistákéból is, persze.", meg hogy ..."A mélyen vallásos Egyesült Államokban egyetlen egyház sem kaphat semmiféle célra közpénzt. Templomépítésre sem, tanításra sem, gyógyításra sem, öregek gondozására sem. Az egyházakat a híveik tartják el. És a hívek ettől nem boldogtalanok. Így van ez Franciaországban is. Ez a valódi szekularizáció!", meg hogy a feneketlenül szegény Dél-Nyírség 22 településén negyvennél több templomot restauráltak az utóbbi években. Közben van olyan község, ahol a templom keresztjeit bearanyozták, miközben minden új házaspár elköltözött onnan, mert nincs munkalehetőség. Szegény kis Népszabadság, naiv dolog erről firkálni, kevés nagyobb hatalom van a világon, mint a magyar egyházak, különösen a római katolikus! Falra hányt borsó minden szó! - A négy 'történelminek' becézett egyház összefogott a sok-sok ingyen bagóért! Csak ömlik és ömlik az adófizetők pénze, mellé a hívők adója, csilingeléssel gyűjtött számolatlan és adózatlan pénze, luxus-fürdőkre, palotákra, népbolondító templom-aranyozásra fordítják jórészét és nem elég, nem elég. Meg mindent felhasználnak ők is a kedélyek korbácsolására. Istenem, de nehéz lesz ez a választási forduló! Építkezések - A Bazilikát sokmilliárdért felújítva úgy adtuk át a r.k. egyháznak, hogy vállaltuk a további felújítások, karbantartás költségeit, az egyház egy fillért se ad hozzá! - Hallom a Klubrádióban, hogy a Mátyás-templom teljes felújításának minden fillérje az állam-bácsit terheli? Hogy az új főpásztor úr egyszerűen kijelentette, hogy a (nagy és nép által bálványozott) római katolikus egyház egy büdös buznyákkal se hajlandó hozzájárulni egyik főtemplomának csillogó-ragyogóvá tételéhez? Ezt is a nép, hívő, ateista fizeti, miután az állam pénzén híztok, nem adóztok, perselyeztek? Miután felvet benneteket a pénz? Az a kormány is ostoba, amelyik lenyeli ezt a békát! Új hír: A magyar római katolikus egyházról: Nem akartam elhinni, de beteljesültek a hihetetlen hírek! A budai várban lévő Mátyás templom rekonstrukciója elkezdődött, 100%-os állami beruházásként. OK, műemlék, vállaljon jelentős hányadot az állam. Nade, kérem, ez világcsúcs, Guinness-rekord! Az az egyház, amelyik a szószékeiről agitál - minden figyelmeztetés ellenére - a kormány ellen, az az egyház, amelyik minden (sok) jövedelme vonatkozásában adómentességet élvez, sőt az adózók pénzéből támogatást kap, egyszerűen kijelenti, hogy egy vasat se ad a rekonstrukcióra! Barom kormány, barom nép az ilyen. És megjegyzem ismét: kevesebb, mint 20%-a a lakosságnak hivő, minden egyházat beleértve, tehát igazán hivő római katolikus 10% alatt kell legyen. Oktatás Egyházi iskolák: Felesleges számháború, felesleges viták, felesleges (és megbocsáthatatlan módon a gyerekeket is politikai fegyverként felvonultató) tüntetés. Hogy nem szégyellik?! Tessék gyorsan leadózni minden bevételt és akkor kérni az átlagnál többet. Adómentesség Az egyházak teljes tevékenysége adómantességet élvez és a papok nem fizetnek SZJA-t se (itthon)! Egyházi adó, a szja 'megcsapolása' Ki ne hallott volna arról, hogy az egyházak megadóztatják a híveiket. Önkéntes alapon, de gyakorlatilag előírva vagy legalább meghirdetve az elvárt adó összegét (százalékát?). Egyetlen példa: hírek szerint egy vidéki katolikus parókia előírja híveinek az egyházi adó minimális értékét, megnevezve azokat a családi kiadási tételeket, amelyek min. 5%-át illendőnek tartja a pap befizetni a kasszájába. Guinness rekord 'Orcátlanság' címszó alatt. De pár éve lehetővé tette ez a buta állam a SZJA megcsapolását is. Kaptam én (is), az ateista, egy nagyon részletesen, alaposan, csillogó tudással megszerkesztett felhívást, hogy az adózandó jövedelmem 1%-át utaltassam át civil szervezetnek, 1%-át pedig a 'Magyar Katolikus Egyháznak' (Ecclesia Catholica Hungariae). Nem, itt nem nevezik meg a nekik kedves (általuk erre a célra alapított) civil szervezetet, de - úgy hírlik - a papok súgnak. Bravúros dupla aratás. Szegény, kódis Katolikus Egyház! Az állami támogatást, egyházi adót, csilingelve beszedett pénzt és mindezekre adómentességet élvező bigott, gazdag hatalom. Fakadjatok sírva, emberek! És mit gondolnak, ki a gyűjtőív aláírója? Nem tévednek, egy másik főpap: Dr. Seregély István egri érsek, a Magyar Katolikus Püspöki Konferencia elnöke. Alapos munkamegosztás. Annyira szép munka, hogy megőrzöm és közreadom: Idézek egy amerikai véleményt, ott is politikai főerőt képviselnek az egyházak: "Politicking from the pulpit would not bother me nearly as much if the religions paid taxes. Why should the income of a priest or rabbi etc be exempt from income tax? Why should religions be allowed to acquire massive amounts of land and of shares of stock etc without being taxed. That was part of the problem that led to the bloody French revolution. How is it different now if we have a class of people (clergy) who have the same privileges that the European clergy had in 1795? Tax exemption is the "establishing of religion" even more that placing a Moses monument in the Alabama Supreme Court building. Both should be prohibited.' A lényeg: meg kell adóztatni az egyházakat, nem elég megtiltani a jelképeik használatát bíróságokon. Én hozzáteszem, iskolákban is. A klérus jövedelmének egyéb forrásai Minden római katolikus templomban, minden mise közepén a templomszolga vagy egy ministráns hosszú rúdra erősített, alul kis csengővel ellátott perselyt dug a hívők orra alá. Nem lehet nem 'adakozni' (táplálni a már túltápláltat), mert a többi hívő megróná a tettest! Jó kitaláció! A rk. egyház felkaroltjai - Rómában boldoggá avatták a világ egyik leggyalázatosabb dinasztiájának utolsó olyan tagját, a hőn imádott Habsburgok IV. Károlyát, aki még trónon üldögélt és hatalmat gyakorolt. Áldott jólélek, eljövendő szent, igazán. Nem tett sok rosszat, hiszen csak az I. világháborút harcoltatta végig a fiainkkal, ott döglöttek meg ifjú hőseink az olasz, meg orosz harcmezőkön. Mennyi? Hát biztosan elég ahhoz, hogy tömeggyilkosnak tekinthessük boldog királyunkat! És micsoda szégyen, az MSZP és az ország színeiben résztvett ezen a szégyentelen gyalázaton Szili Katalin! Remélem, hamarosan el fog tűnni a politikai harcmezőkről. Mert remélem, a pápai kézcsók és ez a boldoggá avatás politikai halottá teszi a nép szemében! (A jóslatom nem teljesül ezúttal, csak bámulom a hölgy népszerűségét.) - Orbán Viktor, a billoggal a Vatikánhoz láncolt szélsőjobbá avanzsált hatalomőrült. No comment! - A nagygazdák: a jobboldallal szoros szövetségben gyűlölködő római katolikus egyház püspöki kara nem átallott ünnepélyes nyilatkozattal kiállni mellettük. Rendkívül elítélendő politikai manőver! (05.03.09) Az egyházak emberiség elleni bűntettei A 'Beteg emberiség, mocsok világ' című írásomban részletesen foglalkoztam a témával a 'IV. Az extrém népszédítés eszközei...' fejezetben. Az itt soroltak csupán további adalékként kezelendők: - Internet hír az USA-ból: A kereszténység igazolta, támogatta az amerikai rabszolgaságot, majd a szegregációt és diszkriminációt! Semmi köze a jó erkölcshöz. - És egy könyv ugyanerről: a keresztény rasszizmusról, a rabszolgaság bibliai igazolásáról: 'Noah's Curse: The Biblical Justification of American Slavery' - Az anglikán egyház szinódusa határozatot fogadott el, amellyel bocsánatot kér a XVIII. századi rabszolga-kereskedelemben játszott támogató szerepéért (TIME, 2006 február 20, 11.old.). Istenem, hány áldozatért felelős ez a egyház? - A katolikus egyház és a holokauszt - A római katolikus egyház támogatása nélkül nem lehetett volna végrehajtani a náci holokausztot - állítja az írás. Minimum hatmillió emberélet! És ez a követendő, erkölcs-diktáló egyház a magyarság számára (Fidesz és egyéb jobboldali pártok!)? - Könyv a náci sikerek egyik oszlopáról: 'The Holy Reich' (A szent Reich). A rk. egyház támogató eszméi, pl. 'a természetes egyenlőtlenség' elve segítette a nácikat! * És most reménytelen kísérletet teszek azoknak a tanulságoknak az összegzésére, amelyeket a napokban befejezett olvasmányom nyújtott számomra. A mű címe: 'The Crusades, A History' (A keresztesháborúk történelme), 2. kiadás, Yale University Press, 2005; a szerző: Jonathan Riley-Smith - Dixie Professor of Ecclesiastical History in the University of Cambridge. Valószínűleg a keresztesháborúk legjobb ismerője. 309 oldal tömör történelem, a mozgatórugók, események, a résztvevők jellemrajza, a ritka sikerek és sok bukás, a finanszírozás módszerei, kiskirályságok születése, átalakulása, megszűnése, lovagrendek éleslátó ismertetése 1096-tól 1798-ig. Addig kell a kísérletet elvégeznem, amíg az olvasottak mint felhők a völgyekben úsznak-gomolyognak, amikből csak a hegyek csúcsa látszik, mielőtt apró kristályokká állnak össze, amik közül nehezebb a lényeg kiemelése. Milyen következtetéseket vontam le? - A római katolikus egyház feje a bizánci császár kérésére látott hozzá az első keresztes-hadjárat szervezéséhez. A meghirdetett cél az iszlám törökök előrenyomulásának megállítása és a kereszténység 'szent helyeinek' visszafoglalása volt. Az idők folyamán azonban ezek a vallásháborúk egyrészt más ellenséggé kikiáltott erők (balti és más pogányok, mórok, mongolok) ellen is folytak, másrészt olyan célok kerültek előtérbe (Egyiptom, Tunézia), amelyek kizárólag tudott vagy sejtett kincseik miatt váltak célponttá. Végül a keresztény világon belüli ellentétek 'megoldásának' eszközéül is torzultak (a pápaság égi hatalmát fenyegető eretnekek, sőt annak földi/világi befolyását korlátozó keresztények megfékezése). Ez a folyamat olyan fényes eredményekhez vezetett, mint a keresztény és a keresztesháborúkhoz csatlakozott magyar királyság kezén lévő Zadar elfoglalása és kifosztása, a mozgalmat elindító Konstantinápoly bevétele kereszteslovagok és erre a célra épített velencei hadihajók részvételével. Ilyen volt az Olaszországban terjeszkedő II. Frigyes ellen meghirdetett pápai keresztesháború is. A legelképesztőbb olyan szövetségek létrejötte, mint a francia-török, illetve olyan gondolat felmerülése, hogy a pápaság a törökökkel szövetkezzen keresztény 'ellenséggel' (a Habsburgokkal) szembeni fellépésre. A szerző egyértelműen leszögezi, hogy a kereszténységen belüli problémák megoldása mindig prioritást élvezett a külső fenyegetésekkel szemben. Ilyen helyzetbe került Magyarország is a törökökkel folytatott küzdelmei során. A hadjáratok tehát mindinkább világi célokat szolgáltak és rabló jelleget öltöttek. Az elvtelenség ragályként terjedt. - A hadjáratokat általában pápai körlevéllel indították, amelyben megjelölték a célt, engedélyezték a toborzó prédikációk megkezdését. A csalétek hihetetlen számomra: pápai ígéretek hangzottak el, hogy a 'tisztességesen meggyónt' bűnök alól felmentést kap, aki végigcsinálja a hadjáratot. (És úgy tűnik, hatásos eszköznek bizonyult, a résztvevők hittek abban, hogy ez az elképesztő ígéret megvalósul.) Egyben sor került a hadjáratok finanszírozására szolgáló adók kivetésére. Borzasztó sötétség, butaság vagy gazemberség ötvözte a résztvevők gondolkodását. - Akár szárazföldön, akár - üzleti alapon bérelt - hajókon vonultak a keresztesek a Szentföldig, az induláskor begyűjtött készletek menet közben kimerültek és mivel azok az országok, amelyeken átvonultak, nem mindig vállalták az ellátást, általánossá váltak a rekvirálások, rablások, fosztogatások. Ez történt Magyarországgal is az egyik első hadjárat alkalmával. Legközelebb eleve megfenyegették a magyar királyt: lássa el a hadjáratot és akkor nem kerül sor atrocitásra. Kemény dolgok történhettek az első alkalommal, mert ezúttal vállalta a nem kis feladatot. Még borzasztóbbá vált a keresztesek helyzete Keleten, ahol egy-egy hosszabb ostrom során pusztasággá tették, kifosztották, feldúlták a messze környezetet. Rosszul készítették elő és szervezték a hadjáratokat, erőszak kísérte már a felvonulásokat is. - Való igaz, hogy az ellenfél, különösen a későbbi időkben megjelent mongolok kegyetlenkedése barbár méreteket öltött. Többnyire nem maradt el ettől a keresztesek barbársága sem: általános volt a kegyetlenkedés, a felkoncolás, eleinte a helyi lakosságtól való teljes megszabadulás (mint törekvés). Volt olyan hadjárat, amelynek az indításakor eleve genocídiumra kaptak parancsot a résztvevők: feladatuk volt a helyi lakosság teljes megsemmisítése. Ritka kivételtől eltekintve a fehér felsőbbrendűség tudata vezérelte a vezetőket. Nem egy történelmi forrás írja le a kereszteseket kegyetlenebbnek, mint az ellenoldalt. A hadjáratok kegyetlen volta azóta is élő gyűlöletet hintett el az iszlám világban. - A hadjáratok vezetői a kezükre került eszközöket 'szabadon' kezelhették. Nem egy esetben derült fény elképesztő méretű eltulajdonításra. Az adózó európai országok sokszor nyögve viselték a terheket, ugyanakkor a Keleten 'működő' lovagok, családok igen gazdag zsákmányok, koncok felett marakodtak, osztozkodtak. Az elhurcolt javak mennyisége és minősége mind egyértelműbbé tette a kersztesháborúk rabló jellegét. A hadjáratok Európát megterhelték, ugyanakkor sok család meggazdagodását hozták. A 'meggyónt bűnök' alóli megtisztulás másodlagos céllá silányult, mind jelentősebb tényezővé vált a meggazdagodás lehetősége. - A kereszteslovagok kiskirályságokat alapítottak, kisebb nagyobb körzetek felett uralkodtak. A királyokra (érdekesség: királynőkre!) ugyanaz a viselkedés volt jellemző, mint az anyaföldön: örökösödési küzdelmek, gyilkosságok, egymásnak feszülések jellemezték őket. Vallási-egyházi céloktól indulva kialakult az a világi hierarchia, amit egyértelmű hódítási törekvések jellemeztek. A szerző - elég sommásan - mind az egyházi, mind a világi letelepülőket 'gyenge kvalifikációjú'-ként jellemzi. - Több lovagrend nőtt ki a keresztes-mozgalmakból (Templomos Lovagrend, Teuton lovagok és a Kórház-rend, angolul Hospitallers). Ezek közül a hospitallerek, akik magas szintű és minden etnikumot befogadó kórházat működtettek - sok hányattatás és átalakulás után máig megmaradtak és Máltai Keresztes Lovagrendként működnek. Ez az egyik pozitív fejlemény az egész szomorú történetben. - További pozitívumként kell feltétlenül értékelni, hogy a szenthelyek rekonstrukciója, illetve átépítése során magas fokú építészeti és művészeti értékek születtek. Jelentős részük a továbbiakban ismét súlyosan megrongálódott. Erődítmények sora épült, többnyire romokban maradtak csak fenn az utókor számára. - Az összefoglaló értékelésnél a szerzőt igyekszem (tömörítve) követni, ami nem könnyű feladat, mert másokat idézve, azokkal azonosulva foglalja össze a keresztesháborúkat és következményeit (nem szószerinti, de fegyelmezett idézetek következnek): - Magukról a keresztesháborúkról: "...ezeknek a borzalmas háborúknak a következményei Európában: a nemzetek elnéptelenedése, a monostorok meggazdagodása, a nemesség elszegényesedése, az egyházi fegyelem összeomlása, a mezőgazdaság semmibevétele, a likviditás szűkössége és végtelen háborgatás..." (Denis Diderot, francia filozófus) ... "...azóta is az emberi kiváncsiság tárgyai (ezek a háborúk - HA) mint az emberi ostobaság legkiemelkedőbb jele és legmaradandóbb emlékműve, ami eddig bármely korszakban és bármely nemzetnél megjelent..." (David Hume, angol filozófus) ... "...inkább fékezték mint segítették Európa fejlődését. A Keleten eltemetett milliók életét és munkáját nagyobb hozammal lehetett volna használni szülőhazájuk fejlesztése érdekében: az akkumulálódó ipari kapacitás és gazdagság átfolyt volna tengerhajózásba és kereskedelembe; és a Latinok gazdagodtak és felvilágosodtak volna a Kelet szellemi atmoszférájával folytatott egyszerű és baráti kapcsolattartás útján." (Edward Gibbon, angol történész) ... Napóleon is lesújtó véleménnyel volt még a máltai lovagokról is. Elismerte az ellenállásuk fizikai erejét, de - mondta - semmiféle morális erőt sem képviseltek. (Mindez a mű 298. oldalán olvasható. Kiemelések tőlem - HA) A modern idők történészei közül Steven Runciman-t idézi a szerző: "...a keresztesháború nem volt más, mint az intolerancia hosszú aktusa az Isten nevében, ami bűn a Szentlélekkel szemben." A szerző Walter Scott-ot is megszólaltatja, aki szerint "...a keresztesmozgalom a katolikus bigottéria és kegyetlenség újabb kifejezése volt." és "...a keresztesek...nyersen megtámadták a kifinomultabb és civilizáltabb muszlimokat." (300. old., kiemelések tőlem - HA) - Maradandó hatások a 'keresztény hatalmakra': Mélyen beléjük vésődött, hogy az ellenséggel szemben a keresztet védik, még a gyarmatosító háborúikat is a keresztes háborúk szóhasználatával kezelték. Különös hangsúlyt kapott ez a beidegződés az európai (akkor még) nagyhatalmak, Anglia és Franciaország I. világháborút követő közel-keleti szerepe során, amit több vezetőjük a 'keresztesháborúk befejezéseként' értékelt. Több XIX - XX. századi gondolkodó szerint az iszlám vallás, népek és kultúra lekezelése, alsóbbrendűként kezelése a keresztesháborúk 'alatt generált perverz eszmék' következménye. - Maradandó hatások az iszlám világra: A muszlimok azóta is az európai gyarmati expanzió első fejezetének tekintik a keresztesháborúkat. Annak veresége bosszúszomjjal itatta át a Nyugatot, számtalan őket sértő nyugati lépést bosszúhadjáratnak tekintenek, így Izrael megalapítását és az izraeliek Bejrút elleni 1982-es támadását is. Az arab nacionalisták akcióikat az ellenük még mindig folyó keresztesháborúval szembeni riposztnak tekintik és ezzel indokolják a dzsihád jogosságát is. Egy arab visszaemlékezés szerint 'Az Arab Félszigetet, mióta Allah megteremtette...soha nem érte olyan támadás, mint a keresztes hadseregeké, akik sáskaként terjeszkedtek benne, felzabálva a gazdagságát és kisöpörve az ültetvényeit." Végül az Irakot ért támadást is besorolják a 'civilizációk háborúja' során őket ért keresztény keresztes-támadások sorába: 'Az eredeti keresztesháború Richardot hozta Angliából, Lajost Franciaországból és Barbarossát Németországból. Ma a keresztes országok rohantak, amint Bush kereztesháborút hirdetett ('raised the cross' - HA). Bush bűne megbocsájthatatlan! - A keresztesháborúk történelmének alaposabb megismerése megerősítette a meggyőződésemet, hogy a római katolikus egyház, a pápaság a világ legsötétebb intézményei közé tartozik. Ha a fentiekhez csak az inkvizíciót, a százmillió amerikai indián kiirtásában való részvételt, az európai zsidóság elleni irtóhadjárat békés szemlélését tesszük hozzá, nyugodtan állíthatjuk, hogy ha egyszer az emberiség eljut oda, hogy számbaveszi, pellengérre állítja legaljasabb mozgalmait, vezetőit, a római katolikus egyháznak helye lesz a Hitlerek (fasizmus), Sztálinok (gyilkos kommunizmus), rabszolgakereskedők, genocídiumot elkövető hatalmak, gyarmatosító birodalmak, kegyetlen hódító törökök, öldöklő mongolok-mogulok-tatárok és modern világcsendőrök között. (2005.01.26) * És az ortodoxiától, bigottériától eredő egyéb bűnök - Romániában, itt a szomszédban a görögkeleti egyház egyik aljas papja és négy-öt körülötte szenteskedő apáca keresztre feszített egy 23-éves apácát, mert dührohama volt. Kiderült, hogy skizofrén volt a rettenetes kínhalálba kergetett nyomorult! És a pap - bár felfüggesztették - maradt a helyén és kijelentette, hogy 'az ördögöt nem lehet kikergetni az emberi testből gyógyszerekkel'. Micsoda átkozott, középkort megcsúfoló sötétség a XXI. században, Európában, az EU kapujában! Rettenetes!!! - Visszatérek néhány mondattal a romániai esetre, egyrészt, hogy megerősítsem az információim korrektségét, másrészt, mert a főbűnös pap nyilatkozatai is lélegzetelállítók: - Maricica Irina Cornici, az áldozat három hónapja lépett be a rendbe, amikor keresztre kötözték, betömték a száját és fűtetlen, hideg helyiségben hagyták három napig. Szörnyű kínok közepette szenvedhetett ki a nyomorult, skizofréniás beteg! - Dániel atya, az ördögűző apácák lelkiatyja nem tagadja szörnyű bűnét. Egyrészt azzal védekezik, hogy ez általános gyakorlat az egyházában ("Exorcism is a common practise in the heart of the Romanian Orthodox church and my methods are not at all unknown to other priests." [BBC]), másrészt azzal, hogy az isten csodát gyakorolt, Irinát megszabadította a gonosztól. Szentséges atyaúristen, micsoda pokoli egyház, ahol ez elhangozhat!!! Kérdések Egy indiai ateista - az ország két 'ateista vallást' is adott a világnak, a buddhizmust és a dzséjnizmust - , Vinu Chandar Krishnaswamy véleményt nyilvánított arról, hogy erkölcsök tekintetében igazabb dolog ateistának lenni, mint hívőnek: Elmondta, hogy az emberek többsége, amint megtudja, hogy ateista, úgy néz rá, mintha bélpoklos lenne. Pedig - mondja - '...A hívők szerint csak istenfélő ember ragaszkodhat értékekhez és erkölcshöz... Tehát, ha valahogy bebizonyosodna, hogy isten sohasem létezett és ma sincs ... az ilyen ember hű maradna az értékeihez? Ha csak az isten tart vissza a nemi erőszaktól, akkor ki vagy? milyen erkölcsöket tisztelsz? Azt hiszem, jobb azt vallani, hogy az isten nem tart vissza engem semmitől, saját elhatározásomból nem teszek meg valamit. Jobb magadban hinni, mint istenben. Jobb a cselekedeteidért felelősséget vállalni, mint azt mondani, hogy az isten akaratából tetted. Jobb a pénzt magadra költeni, mint egy liter 'gí '-t (finomított indiai vaj), ezreket érő szárikat és 10 ember táplálásához elég élelmiszert a tűzre dobni (hindu vallási szertartás), azt vallva, hogy mindez az istennek szánt áldozat. Jobb igaznak lenni saját akaratból, mint istentől félve.' Csoda, hogy még nem feszítették keresztre! - Az University of Adelaide oktatója, Brian Victoria japán ismereteket oktat és Soto (szoto) pap. Gyanút fogott, hogy valami nincs rendben a zen buddhizmussal, amikor azt 'tanácsolták' neki, hagyjon fel a vietnami háborút ellenző fellépéseivel. Ha egyszer a buddhizmus ellenzi a háborút és az erőszakot, mi lehet helyénvalóbb, mint fellépni a háború ellen? Kutatásba kezdett és a sokkoló eredményeket megjelentette 'Zen at War' című könyvében (a recenzió nem mondja ki egyértelműen, de nyilvánvaló, hogy a zen buddhizmus támogatja a háborúkat). Engem is sokkolt a hír: a papoknak, szerzeteseknek az első ateista és az egyik legerőszakmentesebb 'vallást' is sikerült gyökeresen kiforgatni eredeti elveiből! (05.07.05) A muzulmán-keresztény konfliktus (Az apropó a Dániában megjelent Mohamed-karikatúrák miatt az iszlám világban kitört vihar.) Két magyar napilap is megjelenttette a karikatúrákat. Ezt a vakságot vállrándítással kellene elintéznem. Két napilap, miért is izgassam magam. A baj, hogy ez a két napilap a nyomtatott média vezető fórumai közé tartozik és így egyrészt széles népesség gondolatvilágát tükrözi, másrészt komoly hatást gyakorolhat olvasóira. Ezúttal nagyon negatív hatást! Mit tartok fontosnak megjegyezni ezzel összefüggésben? - A magyar iszlám közösség is tiltakozik, teljesen bizonyos, hogy hiába: ebben a magyar közegben minden iszlám szó falra hányt borsó. Azoknak, akik a fal építőkockáit alkotják: Magyar Iszlám Közösség. Kérem, olvassanak bele, érdemes megismerni azokat, akiket ki akarnak irtani. Álljunk meg egy szóra az iszlámnál. Miért fontos és kényes kérdés? Miért nem szabad - azon kívül, hogy embernek, homo sapiens-nek valljuk magunkat - erőszakkal fenyegetőzni vagy erőszakra azonnal válogatás nélküli célpontokra, esetleg 'terrorista államokra' kiterjesztett erőszakkal válaszolni. 1. Ha jól értékelem a fellelhető adatokat, a muszlimok száma ma meghaladja a kétmilliárd főt. Nem kell ugyanis matematikai zseninek lenni ahhoz, hogy az ember a korábbi évekre vonatkozó számokat a növekedés tempójával felszorozva eljusson erre a következtetésre. Közeledünk ahhoz a ponthoz, amikor minden negyedik helyett minden harmadik ember muszlim lesz ezen a sárgolyón. Ezt a tényt nem lehet figyelmen kívül hagyni! Nem lehet büntetlenül nekiesni a világ egyharmadának, még ha igazunk lenne is (nekünk, fehér-keresztényeknek). 2. Az iszlám a második világvallás (nem friss az adatsor, de a helyzet csak a muszlimok javára változhatott). És mivel a keresztény körbe tartozók száma több mint négyszer lassabban növekszik, mint az iszlám népesség, belátható, hogy az iszlám rövidesen a világ első vallásává lép elő. Ha hozzátesszük, hogy valószínűleg a muszlimok között nagyobb arányt képviselnek a tényleges hívők, mint a keresztények körében, akkor már ma több az iszlám hívő, mint a hívő keresztény. Erre utal néhány adat az ateisták arányáról. (Mellékes megjegyzés most, hogy Magyarország is - ahol tombol a római katolikus egyház hatalmi törekvése és az irányába megnyilvánuló politikai hódolat - az ateizmus felé halad.) 3. Ki lehet zárni, hogy az abszolút szegények aránya a muszlimok körében kisebb, mint a világátlag, hiszen több mint egymilliárd él ázsiai szegény országokban, illetve olyanokban, ahol a szegénység aránya óriási (Banglades, Pakisztán, India, Indonézia,...), félmilliárd körül a világ legszegényebb régiójában, Afrikában. Ez durván egymilliárd nyomorgó iszlám-hívőt jelent. Akik a szegénység elől menekülve vagy a 'fehérek' által nem vállalt munkákat felvéve vagy a gazdagok hívó szavára betelepültek a fehér közegbe, relatíve 'szegények' vagy egyéb emberi vonatkozásokban rosszabb a helyzetük, mint a keresztény közegé, amiben élnek. Nyugodt lelkiismerettel állítom tehát, hogy a muszlinok döntő többségének van oka türelmetlenségre, hogy könnyen befolyásolhatók, uszíthatók. Nem lehet tehát általánosítani, egyenlőségjelet tenni a terroristák és a muszlimok közé, a muszlim tömeg és a helyzetüket kihasználó uszítók közé. Minden olyan maszlag, amely szerint a muszlimok meg akarják szállni a gazdag országokat, hogy nem akarnak dolgozni - és sorolhatnám - badarság. Külön figyelmet érdemel, hogy történelmileg elhanyagolható múltban minden jelentős muszlim tömeget képviselő ország valamelyik fehér hatalom gyarmata volt, nem hordoznak magukban a jelent megszépítő emlékeket. 4. A vallások és egyházak összehasonlítása se hoz olyan eredményt - az én ismereteimre alapozva -, mint azt a fehér-keresztény uszítók papolják, miszerint az iszlám az erőszak, míg a kereszténység a béke hirdetője. Nem érzem magam a Biblia és a Korán alapos ismerőjének, de egyik uszító, erőszakot hirdető jellegében se hiszek. A vallásokkal csak az a bajom, hogy léteznek és iszonyú vallásháborúk kirobbantásának eszközéül használhatók és használtattak a klérus és a politikai-társadalmi 'elit' által. Én az egyházak közötti lényeges különbségnek érzem, hogy míg a keresztény egyházak, különösen a római katolikus hierarchikus szervezeti formában működik, addig az iszlámnak nincs hierarchikus rendje, központi szervező intézménye, ökle. A pápaság alig több mint egy évszázaddal Krisztus után már az erőszakos hittérítés és hitvédelem útjára lépett és két évezreden keresztül nyomott el, irtott mindent, ami nem tetszett neki, aki-ami nem hódolt be neki. Véres útját százmilliók teteme övezi. Az iszlám múltját is szörnyű hódító hadjáratok tarkítják, de azok egy-egy regionális hatalom képében irtották a népeket, nem egyetlen központi erő irányítása mellett. 5. A kialakult helyzet miatt külön pontot kíván Irán. Kétségtelen, hogy szélsőséges (fundamenlista?) erők kerültek hatalomra és fanatikus gyűlöletet hirdetnek Izrael ellen. Talán nem tévedek, hogy kezdetben 'csak' Izrael és nem általában a nem iszlám világ ellen. Az USA nagyon siet kihasználni ezt a feldobott labdát és háborút hirdet a 'terrorista ország' ellen. Vigyázz világ: új fogalom vezetődik be. Ezentúl ha bárhol a világon olyan erő kerül hatalomra, amelyik fegyveres ellenállást hirdet meg hódítók, világcsendőrök ellen, rá fogják sütni a 'terrorista ország' bélyeget és szabad kezet fognak követelni az eltaposásukhoz. Így járhat Palesztina is. A napokban valaki félénken felvetette a Klubrádióban a gondolatot, hogy a próféta karikatúráinak publikálása amerikai provokáció. A célja a muszlim szélsőségesek felpiszkálása, hogy a várható fegyveres csapást könnyebb legyen megindokolni. (Nem is olyan lehetetlen, hiszen a dán lapról elhangzott egy neves biztonságpolitikus szájából, hogy az a Bush-éra terméke!). Persze elég ránézni a térképre és tudni, hogy Irán a világ negyedik legnagyobb olajkincsén ül, hogy Irán főként az olaj és geopolitikai helyzete miatt vált célponttá. Az USA-n kívüli világnak nagyon kell vigyáznia, hogy csak a legutolsó pillanatban és minden más eszköz kudarca esetén lehessen erőszakot alkalmazni Iránnal szemben! 6. Palesztina is központi kérdéssé vált: az első 'terrorista ország'-gal nézne szembe a világ, ha országgá válna és ha nem változna meg gyökeresen a Hamasz, az első terrorista szervezet, amelyet demokratikus választás útján a nép bízott meg a hatalom gyakorlásával. A fehér hatalmak stupiditására jellemző, hogy nem értik meg: a történelem fura játékai tálcán teremtettek minden eddiginél alkalmasabb lehetőséget az izraeli-palesztin (és ezzel általános arab) béke megteremtésére. Csak azt kell megérteni, hogy az egy éve erőszakot nem alkalmazó szervezet megválasztásának pillanatától politikai-gazdasági felelősséggel tartozik népének. Ezt a felelősséget megértette, hiszen tárgyalási készséget nyilvánított. Most már a márciusban megválasztandó új izraeli kormányon és támogatóin a sor, nekik kell megérteniük, hogy nincs és - ha elszalajtják - sokáig nem is lesz jobb alkalom a béke megteremtésére. Hamarosan nyilvánvalóvá fog válni, tényleg békét akarnak-e? Ha előzetes feltételeket támasztanak és nem ülnek azok nélkül azonnal tárgyalóasztalhoz, nem igazán akarnak békét! A mostani karikatúra-válság is jól jelzi a Hamasz szándékait: nem áll be az uszítók csapatába. 7. Teljesen értetlenül állok a fehérek tolerancia-hiánya előtt. Irritálja őket a muszlimok legjelentéktelenebb eltérése is az ő külső jellemzőiktől, jellegzetességeiktől, viselkedési kódexeiktől. Miért építenek mecseteket, miért viselnek csadort, szakállt? Azok, akik néhány évtizede vagy maximum egy-két évszázada építették náluk a templomokat, klubokat, kiírták az utóbbiak bejáratához: 'Kutyáknak és indiaiaknak (vagy akárki másnak) tilos a belépés!' Akik mindent a maguk kedvére, ízlésére formáltak ott, idegen földön (nyelv, jogrendszer, ruházkodás: öltöny, nyakkendő...) Magam hónapokat töltöttem arab országokban, ismertem indiai muzulmánokat, soha kedvesebb, barátságosabb emberekkel nem volt dolgom. Egy hölgy a Klubrádióban tett említést arról, hogy több évet töltött az arab világban. Kijelentette, hogy a mienknél magasabb kultúrát ismert meg (ami ma túlzásnak tűnik), a mienknél harmonikusabb, bensőségesebb családi kapcsolatok uralkodnak a muszlimoknál. Akkor mi ez a féktelenül dölyfös lenézés, lekezelés, idegenkedés? Nyilván ismeret-hiány vagy netán önteltség? 8. A keresztény-iszlám konfrontáció vizsgálata nem szigetelhető el a harmadik, gyorsan növekvő erő figyelembevétele nélkül. Jön Kína és India (ha van eszük, szoros szövetségben és békés eszközökkel), min. 2,5 md emberfő és bár külön-külön is idegen, ősi kultúra hordozói, összeköti őket az erőszakmentesség filozófiája. Már ma három nagyjából azonos erő, ha úgy tetszik, kultúra néz szembe egymással és fog ütközni, marakodni a természeti erőforrások fölött. Ha a kettő, amire odafigyelünk, nem találja meg egymás kezét-agyát-szívét, veszíteni fog a harmadikkal szemben. És az első vesztes a fehér-keresztény világ lesz, mert hamarabb hajlamos erőszak alkalmazására, mert lenézi, semmibe veszi a másikat. Olyan gyűlöletet kelt ezzel, ami őt - vagy az egész világot - fogja sírba vinni. A legkisebb vigyázatlanság, rosszul, feleslegesen, jogtalanul alkalmazott erőszak világégéshez fog vezetni. Régóta állítom: a kialakulóban lévő világméretű krízis nem oldható meg, a világbéke nem érhető el másként, mint a népek összeolvadásával! Szokjunk hozzá, minél kevesebb gátat hagyjunk meg, legyünk végtelenül toleránsak. És taszítsuk le a méltatlanul elfoglalt székéből az olyan barmokat, mint Berlusconi, aki arra buzdítja a keresztény világot, a pápaságot, hogy indítson 'modern keresztesháborút az iszlám ellen'! Hihetetlen, hogy ez a mondat elhangozhatott a XXI. században! (2006.02.09) Mi a teendő? 1. Következzék a kísérlet annak megfogalmazására, mit kellene tenni (a mi, fehér-keresztény oldalunkról) a keresztény-iszlám krízis - talán nevezzük inkább folyamatos konfliktusnak - megoldása érdekében. Nem nagyon magyarázom, szerintem következik az iszlámról fentebb írtakból. - A 'terrorizmus' kérdése csak belülről oldható meg, minden külső beavatkozás, akár csak nyomás is csak ronthat a helyzeten! Természetesen ehhez alaplépésként meg kell szűntetni a most folyó erőszakot, ami valószínűleg csak jól megfontolt lépés-sorozattal tehető: először el kell foglalnia a világcsendőr USA helyét helyi vagy legalább nemzetközi, az adott iszlám ország által is elfogadott erőszak-(vagy inkább kontroll-)szervezetnek. - A konfrontálódó vallások (iszlám, kereszténység és judaizmus) vallási vezetőinek, teológusainak tárgyalásokat kell kezdeniük, majd non-stop folytatniuk annak megállapítására, mik tulajdonképpen az ütközési pontok, a másik felet irritáló tanítások, illetve mik a megértés kellékei, az azonosság-pontok. Meg kell értetniük egymással (és a világgal), hogy tulajdonképpen egy és ugyanazt az istent imádják, világnézeti és erkölcsi felfogásuk közelebb áll egymáshoz, mint ennek a silány emberiségnek bármilyen más tanításához. Ehhez természetesen le kell szállni a trónokról, otthon hagyni a süvegeket, a hatalmi jelképeket. Le kell mondani a presztízs és hatalmi szempontok érvényesítéséről. - Minden eszközzel fel kell számolni az iszlám vallásnak és követőinek lebecsülését, lekezelését. Maximális toleranciát kell gyakorolni a muzulmán külsőségekkel, testi jelekkel, öltözködéssel, egyéb szimbólumokkal szemben. - Gyorsan és világméretekben javítani kell a muszlim szegények helyzetén (nem csak a muszlimokén, hanem minden szegényén), mind a nemzetközi kizsákmányolás fékezésével, mind a helyi jövedelemelosztás javításával. - Elsősorban a világcsendőr USA-nak, de a nemzetközi hatalmi erőknek is változtatniuk kell a 'nemzetközi terrorizmus' elleni harc módszerein, irányain: nem a tajtékzók lehengerlése a megoldás, hanem a józanok minél gyorsabb és minél hatékonyabb támogatása. Ehhez adalék, hogy határozott vélemény szerint Irán mostani vezetőinek harsogóan szélsőséges külpolitikája (ha egyáltalán annak lehet nevezni) annak következménye, hogy csökken a fundamentalizmus népszerűsége és - mint annyiszor a világtörténelem során - külső fenyegetettséget hirdetve, kifelé irányuló agresszivitással próbálja megmenteni magát (a fundamentalista iszlám) kormány. Ha az elemzés jó, nagyon pozitív hír! Elismerem, teljesen egyoldalú a szemléletem! A muszlim oldalnak is számtalan lépést kell tennie. Az álláspontom szerint ezt azonban nem nekünk (fehér-keresztényeknek) kell megfogalmaznunk, még kevésbé diktálnunk. A 'belső' megoldás lényege, hogy már a megoldandó problémák körét is nekik kell meghatározniuk, nekünk csak sugalmaznunk szabad(na): a tárgyalások szükségességének elfogadása, a terrort hirdetők és gyakorlók megfékezése, a gyűlölet helyébe tolerancia lépjen, a vallási alapú bíráskodás, ítélkezés megszüntetése, a nők gyors egyenjogúsítása, az oktatás fejlesztése és demokratizálása, az uralkodó rendszerek demokratizálása. Ezen kellene a JÓZAN erőknek munkálkodniuk. A rendszerek demokratizálása megindult, de nagyon oda kell figyelniük (a belső józan erőknek), a TIME 2006 február 26.-i számának 20.-21.oldalán ismerteti 7 muszlim országban a közelmúltban végrehajtott demokratikus választások eredményeit és a döbbenetet, hogy a vallási csoportok nyertek legtöbbet ezeken! Kívülről nem lehet erre megoldást találni, szigorúan csak belülről. Két érdekes hír Lengyelországból - Könnyekig meghatva fogadtam a hírt. Az Átkosból alig kimosakodott neokapitalista Lengyelországban a katolikus jobboldal törvénytervezetet nyújt be a Szejmbe: kiáltsák az ország királyává Jézus Krisztust! Heuréka! Megszületett a kereszténység és a jobboldal idiotizmusának világcsúcsa! No comment! Vagy illetlenül: döglesztő!! - És botrány ugyanott: az új lengyel érsek ügynök volt. Fél órával a felavatása előtt mondott le, amikor már nem tudta tovább tagadni. Összefoglalom Az egyházakat el kell mielőbb zárni a politikai élettől, meg kell szüntetni minden állami támogatást és ugyanúgy meg kell adóztatni őket, mint bármely civil vállalkozással teszik.