Garasország ma - OV "Nemzeti 11"-e és szövetségesei
Orbán Viktor, a sokak által zseninek kikiáltott politikus körül kevés akad, akit a magyar nemzet imád. Én se sorolok senkit a követendő példaképeim közé. Egyet, Kósa Lajost mindinkább elviselek. Többről van azonban szó: köré tömörül a jobboldal többsége, intézményeket is beleértve. Elvből, pénzből, ígéretekből? Nézzük meg őket!
Orbán Viktor 'Nemzeti 11'-e egy látó ember szerint Küldték. Az illető 'Nemzeti 11'-nek keresztelte el őket. Úgy tűnt vagy másfél éve, hogy rájuk számíthatunk, ha OV hatalomra kerül. Idézem (elnézést a durva kifejezésekért, nehéz őket másként leírni!): 1. Pokorni Zoltán - bajosan arrogáns, szinte magából kifordult radikális tanárember. Megnyilatkozásai olyan demagógiával vannak átitatva, hogy Berlusconi stábja könyörög a receptért. 2. Áder János - általam Leggyűlöltebb jobbszélső, iszonytatóan ostobának tűnik, igazából szót sem érdemelne - de stílusa, modora felháborító, semmilyen kulturális szinten nem akceptálható. 3. Schmitt Pál - a "karrierdiplomata"- nincs rá szó, mennyire pénzéhes. 4. Szájer József - Emlékszel, Tóni, Kovács első meghallgatására, amikor ez a kígyó egy hamis fényképet mutogatott Kovács apóról, amely munkásőrként volt hivatott ábrázolni az épp apelláló biztost? Meg elhintették, hogy Kovács bácsi KGB akadémiára járt! Ezen tettei annyira szalonképtelenek, hogy iszonyat. Mindenki utálja. http://www.nol.hu/cikk-proxy2/340651/ 5. Schmidt Mária - meglátom, hánynom kell! Inkompetens, elfogult valami.. Történelem-hamisító aljasság, terror-látványpékség radikálisoknak. Csúcsmondata: Kérdezzék meg Kövér Lászlót! Az általad is említett műsorban, a nyilas-fasizmus ébredése idején. 6. Kövér László - minden bizonnyal elmekórtani eset, egyértelmű náci felhangok, uszítás; eszköztára ennyi, kompetenciája meg ennyi: 0 7. Rakay Kálmán "Phillipe" - tudod, ő az a kis genyó, aki kíséri Viktorunk minden lépését. A seggnyaló generáció legfőbb képviselője, utálatos médiaszolga. Belső info: kormányszóvivői kinevezése lezsírozva. Primitívsége, bunkósága pont illik a mezhez, amit visel. 8. Lovas István - a Magyar Nemzet brüsszeli tudósítója. Antiszemita, irredenta műsorok vezetője, a szélsőséges eszmék szócsöve. Egy emberi/szakmai szörnyeteg. 9. Liszkay Gábor - Magyar Nemzet/Hír TV vezér. Alighanem a most kiépült jobboldali médiabirodalom lesz az orbáni diktatúra bázisa, forrása. A pluralizmus megszűnése a nyilvánosság, a tájékoztatás "egyhangúsításával" fog kezdődni. 10. Járai Zsigmond - az akna, a gazdaság béklyója. Valószínűleg tiszta terepet csinálnak neki ámokfutása folytatásához. 11. Orbán Viktor - tudjuk ki a gengszterváltás utáni Magyarország. rémálma. Attól félek, vissza kell térnie, hogy végleg megbukhasson, bár 2010-re már ki tudja milyen szinten lesz a magyar demokrácia. Milyenkrácia? Asztronauta, transzpolitikus. El tudod képzelni, hogy a kispadon töltött négy év alatt felgyülemlett feszültség kitörése milyen megtorlásokkal járna? Hogy Kende Pétert idézzem, aki nyílt fenyegetést kapott könyve megjelenése idején: "Ha egy ország miniszterelnöke (2002 eleje) olyan kijelentést tesz, hogy majd eltűnnek azok a bizonyos hangok... Akkor bizony félek, akkor kitör a frász...." Persze a kilométer hosszú cserepadon is ülnek ilyen-olyan morzsalesők, de a csapat alapvetően nem változik, még ha kalandorok, sz...sbili királyok is játszanának a "nemzeti tizenegyben"." Idézet zárva. És szövetségesei: Itthon Politikusok - A román kém-ügyben legérintettebb politikusok névsora (a titokminiszter által benyújtott jelentés szerint): Németh Zsolt, Rogán Antal, Révész Máriusz. Eddig is imába foglaltam a nevük, nem tudom magasabbra emelni őket. Hogy azt a... Ja, és Kövér úr meg azzal dicsekszik, hogy kulcsemberek adják ki neki a titkos dokumentumokat a titkosszolgálatokból. Eddig is tudtuk, hogy erős oszlopokat épített be a Fidesz a közszolgálatokba! (05.11.07?) - Pozsgay a fényes magyar politikai égbolt (?) egyik legsötétebb csillaga. Róla már évekkel ezelőtt megírtam, hogy a köpönyegforgatók királya, akármit hajlandó a fejére rakni, ha hatalom jár vele, akármilyen csöppnyi hatalom. Orbán Viktor rekordot döntöget, az ország legjelesebb trojkájával dicsekedhet immár, a gondja csak az lehet, melyik sánta lovat fogja be előre: Szűröst, Pozsgayt vagy a vele együtt népszavazó Munkáspárt-vezért? (05.03.12) - Csintalan: - Megjelent újra a politikai színtéren az MSZP talán legnagyobb szégyenfoltja, Csintalan elvtárs, a nem is olyan nagyon régen még az MSZP pártelnökségben is csintalankodó jópofa zseni. És mit tetszik gondolni, hol és milyen minőségben? A jobboldal (Fidesz) TV-csatornájában, mint műsorvezető. Hihetetlen arcképcsarnok: Szűrös, Schmitt, Pozsgay, Csintalan. (HírTV, 05...nyara?) - Szűrös Mátyás, a köpönyegforgatók világbajnoka, azt próbálta elhitetni tízmillió magyarral, hogy mint az ország egyik legmagasabb polcon székelő vezetője, nem tudott arról, a szovjet csapatok tartottak-e nukleáris fegyvereket, egész pontosan atom-rakétákat az Átkos idők Magyarországán. Ovi őt is keblére ölelte. - Hende Csabát felvették a Fideszbe. Semmi kétség: oda való. És semmi kétség: a Fidesz nem undorodik senkitől és semmitől. Se szélsőjobbtól és egy ideje szélsőbaltól se. - Schmitt Pál, aki sokáig mint minden idők legfüggetlenebbje verte a mellét, nejével együtt interjút adott Verebes Istvánnak a NapTV-ben. Verebes úrnak ismét legalább kétszer fel kellett volna szisszennie. Először, amikor a feleség úri családnak minősítette magukat. Illett volna megjegyeznie, hogy ezt a kategóriát a modern országokban, így a modernnek készülő Magyarországon sem ildomos használni. Mert a célja indokolatlan kiemelés a környezetből . Mert igazi úriemberek vannak, mint ahogy a magyar politikusok döntő többsége paraszt, de csakis ilyen értelemben használható az úri jelző. Egyébként azt jelenti, hogy aki annak mondja magát, az lenézi a többséget. Minimum ejnye-bejnye, kutyabőr. Másodszor, amikor a férj csúsztatott egy erőset, mondván, hogy ő és neje évtizedek óta nem volt szabadságon, se Kubában, se másutt. Le kellett volna inteni. // Aztán jött március 15.-e Schmitt úr kikeféltette nemes-nemzetes feleségével a ki tudja mióta a szekrényében porosodó, féltve őrzött bocskait, kitűzte félkilós kokárdáját és elment nemzetáruló átkokat szórni. // Aztán végleg átvette az üvöltő dervisek vezérürüjének a szerepét, teli szájjal mocskolódik, hazudik, mint a vízfolyás, mint új kollegái. Május elsején is intézett egy kirohanást a kormány ellen és szájára merte venni a nyugdíjasokat, mondván, hogy azoknak is rosszabbul megy most, mint az előző kormány alatt. És nem szakad le az ég, nem dühöng a média. Ilyen, minden aljasságra képes ember képviselheti országunkat az Európai Parlamentben!? Az ország imázsa szempontjából is életveszélyes az ilyen 'pénzért akármit' figura! // Azon már meg se lepődtem, hogy a Fidesz újdonsült alelnökét újraválasztotta elnökéül az Olimpiai Bizottság. - Járai Zsigmond, a Fidesz-kormány volt pénzügyminisztere, az MNB OV által választott elnöke, ahol lehet, árt az országnak. Sokszor úgy viselkedik, mintha nem is magyar lenne Nyilatkozik, hogy romokban hever az ország, mint kötelezően független MNB-vezér közreműködött a Fidesz alkotmánybírósági beadványának a megfogalmazásában, külföldi lapokban nyilatkozik, átkozva hazája gazdaságát. Fekete János végre elküldte Járait az örökös negatív nyilatkozatai miatt. "Hogy lehetnek ilyen vezetők, akik az országot blamálják külföldön" - kérdik tőlem a külföldi kapcsolataim, mondja. (05.07.27) - Polt Péter, a legfőbb ügyész fittyet hány a parlamenti interpellációkra. Az Alkotmánybíróság nem tartja ezért felelősségre vonhatónak, érthető, nem? A legfőbb jogalkalmazó lebeghet a jog felett. Mert OV-nek így tetszik. Sorolhatnám... - Mádl sorozatban nem ír alá. Gyurcsány ezúttal megfogalmazta, hogy a köztársasági elnök a Fidesz által kiépített párhuzamos (árnyék, de erős) hatalom oszlopa. Én is így látom. Rosszbeszédű, fejlettebb jobb agytekével rendelkező államfőnk - akit teljes léleknyugalommal sorolok az ellenzéki erők közé - két panaszos csapatot fogadott napokon belül, a Zengő Zöldeket és a Nemzeti Egészségügyi Kerekasztalt. Akár igazuk van, akár nem, nem hiszem, hogy az államfő dolga lenne olyan kérdésbe beleavatkozni, ami a kormány kompetenciája. (05.02...) Színészek, szobrász, építők Nem sokat kommentálom őket. Finta, aki az Átkosban mintavállalkozónak kiszemelten tárhatta szét nagyvállalkozói szárnyait, visszaköp a reptetőire. Kudlik csapatkapitányként jelenik meg. Kudlik-ármádia! Fábry, humortalanul hazudik: felteszi a kérdést, mondjon valaki valamit, amit ez a kormány épít és amikor egy hölgy kinyögi az M5-öst, szinte tombolva torkolja le, hogy nincs ilyen! (05.10...) Kerényi, az elképesztően szélsőséges jobboldali lázító viszi a pálmát! Nyilatkozik: Magyarországon szabadságharc van, amit a jobboldalnak meg kell nyernie. Ha mégsem sikerül, forradalmat csinálunk. Makovecz Iván is évek óta mérgezi a levegőt. Pedig ő is az Átkosban bontogatta a szárnyait. Mintha felhúzott gramofon lenne, ócsárol mindent: lerészegescselédezi a TSZ vezetőket, ócsárolja az akkor egyetlen megoldást jelentő 50 (!!!) házgyárat... (06.04 - a két forduló között!) Sólyom László Remeg a kezem, hogy egy (újabb) államfőről kell negatív megjegyzéseket tennem. Talán nem ütnek agyon, ha már a Gönczöl-jelentés is gyakorlatilag kétfenekű dobnak találta. (Kettős törtjellel választom el a megjegyzéseim.) - Gusztustalan módon választtatta meg magát, // megválasztása után azonnal méltatlankodott, hogy a Parlament még nem ajánlott fel neki tisztességes rezidenciát, // az első TV-szereplése alkalmával nem tudott lényegeset mondani, // belebeszélt népszavazási eredménybe, kettős állampolgárságba, // felszállt a Zengőre. Zengő beavatkozás nem neki illő dologba. Elfelejtette kikapcsolni a zöld kapcsolót. // kétszer is elsütötte, hogy hozzák létre a 'zöld államfők hálózata'-t, // OV-t vagy kétszer is fogadta ötpárti egyeztetést igénylő ügyben, // egyik gőzhengere: (1) nagyképűen nem konzultál a parlamenti pártokkal a parlamenti választás kitűzéséről; (2) mint kiderül, már mint államfő kijelentette egy szlovák lapnak, hogy 'nem épül erőmű Nagymaroson'; (3) fogadja a határon túli magyar püspököket, akiknek nyilván hatékony kiszolgálást ígért, mert nagyon mélyen nem tisztelt Tőkés úr úgy nyilatkozott a találkozó után, hogy "a köztársasági elnök 'rendkívül érzékenyen és öntörvényű módon' viszonyult a kettős állampolgárság kérdéséhez, amelyben meghatározó szerepe lehet". Balga MSZP és még balgább SZDSZ, inkább kötöttetek volna malomkövet a nyakatokra és ugrottatok volna a Dunába Nagymarosnál, mintsem hogy ezt az embert tudjátok a fejetek felett öt kemény évig (és még ki tudja meddig?). Az eddigi legnagyobb vereségeitek közé sorolom, // Innen kicsit hosszabb lére eresztem: Bejelenti a parlamenti választások időpontját: Ünnepélyes csend, üres első széksor (kik köptek vajon rá?), ajtó nyílik, Nagyúr kilép a kétszárnyún, mappa nyílik (de nehéz szöveg!), Nagyúr sarkonfordul (csak a sarkantyú pengése nem hallik), kétszárnyú ajtó zárul. Csend. Egy magát nagyon fontosnak tartó POZŐR eljátszotta kisded szerepét! // Jól jegyezzünk meg két nevet! Dr. Sólyom László államfőét, aki szerintem erős jobboldali irányultságú, öntelt, nagyravágyó valaki, aki - ha kiszivárogtatás útján is - alkotmányos jogkörét túllépve közhírré tette, hogy ellenzi három, március 15.-e alkalmából (06!) elismerésre felterjesztett személy kitüntetését. Eddig 'bocsánatos' bűnt vétett. Amikor azonban a Parlamentben az egyik kitüntetettnek nem nyújtott kezet a kitüntetés átadásakor, akkor megengedhetetlen atrocitást, sértést követett el. Tahó, bunkó parasztként viselkedett. Vigyázzatok vele, magyarok, rettenetes alak került az államfői székbe! (Megjegyzem még, hogy véleményem szerint a bős-nagymarosi vízerőmű-rendszer befejezésének megakadályozásában játszott szerepével az ország egyik legnagyobb károkozójává lépett elő! Amíg független, külföldi szakértőkből álló bizottság ki nem mondja, hogy az erőmű létrejötte nagyobb kárt okozott volna, mint ami történt, ragaszkodni fogok ehhez az álláspontomhoz.) Dr. Szabad Györgyét, volt MDF-es vezéréét, az Országgyűlés ex-elnökéét, aki (ha lehet) még otrombábban viselkedett: átvette a kormány által neki ítélt kitüntetést, de nem fogadta el a demokratikusan kinevezett kormányfő jobbját. Ez abszurd bugrisság. Kettőt tehetett volna: nem fogadja el a kitüntetést vagy nem veszi át a Parlamentben (valami elfogadható indokkal). De elmenni, átvenni és nem kezet rázni azzal, aki kitüntette, gyalázat. Kerülni kell, mint a bélpoklost! // Az államfő máskor is elfeledte, kicsoda-micsoda ő tulajdonképpen. Súlyosan megkritizálta a Nemzeti Fejlesztési Tervet, mondván, nem foglalkozik a környezetvédelemmel. Még mindig Főzöldnek képzeli magát. Az irodája volt kénytelen csendben visszavonni a nyilatkozatát, miután megmagyarázták nekik, hogy annyi van benne, amire mi és az EU együtt képesek vagyunk. Vigyázz magyar! // Sólyom kísérlete, ezúttal is konzultáció nélkül: Horányi Miklós az új Polt-jelölt. Eleve el kell vetni. Nem lehet teteje: Polt Péter kétszeres kinevezettje (sajtófőnök, majd fellebbviteli főügyész!) és az államfő kitüntetettje. Micsoda szélsőjobb lehet, ha két nagyonjobb liblingje! // A 2006 őszi tüntetések alatt kétértelmű nyilatkozatot tesz, olajat öntve a tűzre, // a kordon-bontáskor ugyanazt ismétli. Alkalmatlan! Kondor Katalin Mádl, a leköszönt független államfő levélben köszönte meg Kondorkeselyűnek, a Magyar Rádió szélsőjobbos, független volt elnökének, hogy sikerrel vitte diadalra közös értékeiket a legfontosabb királyi médiában. Tudtuk, hogy egy húron pendülnek, nade ezt így nyilvánosságra hozni? Elképesztő, hogy milyen kulcspozíciókban ültek ilyen emberek. Leleplezik: ügynök volt! Nagyvállalkozók Csányi - A Corvinus díszpolgárává választotta a volt monopol-bank új, nagyon gazdag tulajdonosát. Ne firtassuk a privatizáció rejtelmeit, meg a bizonyítványait, csak azt szeretném hangsúlyozni, hogy bárki, bárhogy tesz szert vagyonra kis hazánkban és a nagyvilágon, a díszpolgárság és egyéb címek rogynak rá. Már csak ilyen a világ! - Közzéteszik, hogy becsukja egyik tejüzemét, elbocsát, mert mikroorganizmusok zavarják a termelést, túl sokat kellene beruháznia... No comment, illetve a tejet szinte ingyen kapja. Mintha az nem zavarná? Székely Péter a Transelektro-csoport tulaj elnök-vezérigazgatója lett a Fidesz gazdasági tanácsadó gárdájának oszlopa. Csődközelben volt már a cégcsoport, mikor rá esett a választás. Kamarák Orvoskamara - A Klubrádióba betelefonáló orvos mondta ki, ami rég a nyelvemen van: az Orvosi Kamara politikai szervezetté vált. Nem tette hozzá, mert úgy is világos minden tiszta agyvelő számára, hogy a Fidesz fiók-szervezete. És gusztustalan pénzért csinálja az elnök úr, amit csinál. - Jelentős embersereg tüntetett az abortusz-pirula bevezetése ellen. Hagyján, hogy van réteg ebben az országban, akiket minden bigott gondolattal meg lehet vadítani, de hogy az Orvoskamara elnökét is? Kereskedelmi Kamara: Parragh, az elnök legyávázta a kormányt a gazdaságpolitikája miatt, méghozzá az év talán legnagyobb 'elit'-gyülekezete színe előtt. Gyurcsány - a szoclib vezetők eddigi szokását, a nyakbehúzást levetkőzve - kellően felpaprikázva elküldte melegebb éghajlatra. Mit tesz erre az elnök? A testület megkérdezése nélkül megjegyzi, hogy akkor talán a Fideszt fogja választani. Gyógyszerkamara Felesleges kommentálni, a gyógyszerárusítás felszabadítása elleni fellépéseik mindent elárulnak. Média Ó, a híres-neves média, amelyik ritkán tudja, hogy ő nem médium (bár lehet, hogy a Fidesz számára sokszor az!): - Királyi (= a mi pénzünkből élő) TV: Egy betelefonáló hölgy hívta fel a figyelmet a Klubrádióban arra, hogy Baló György kétszer is (!!) külön üdvözölte a Hír Rádiót a nagyvezérek második vitanapján. Ismerőseim már többször szóltak, hogy ez az ember is félrecsúszott, kezdek hinni nekik: újabb erőteljes média-támogatója akadt a jobboldalnak. - Klubrádió, 'Kontra', április 11: Elek István - a jobbszélső - az MDF-hez intézett nyílt levélben kötelezőnek írta elő a visszalépéseket. Mit képzel magáról ez a korlátolt megszállott, aki még el is hiszi, ő, a nagy közíró, lapályos gondolkodó akármilyen alkut, megalkuvást, lefekvést a legfőbb gyűlöletkeltőknek kötelezőnek nyilváníthat egy párt számára. Istenem, a jobboldal harsonái a mélység csúcsait döngetik. Ugyanott, ugyanakkor: a Fidesz elkezdte az MDF-képviselők 'bedarálását', a képviselő-jelöltekkel egyenként tárgyal. Nem lehetett kétséges, később egy jelölttel kapcsolatban napvilágot is látott: megpróbálják megvesztegetni őket. Igazságszolgáltatás Nem állítom, csak feltételezem, hogy eléggé jobbra húz a Legfelsőbb Bíróság, rosszul állították be a kormányt. Vegyünk elő egy-két szemet szúró példát: - ÉS-ügy: Elutasította az ÉS felülvizsgálati kérelmét az Orbán Viktor feleségét érintő szőlő-ügyben. Ráadásul a Magyar Nemzet már közzététel előtt tudott az elutasításról. - Számomra a legfélelmetesebb hír, hogy a felmentette (kivégzése után 40 évvel) azt a csendőrtisztet, aki résztvett Ságvári Endre lelövésében. A megdöbbentő a hírben az indoklás, miszerint minden tettet a végrehajtásakor érvényes törvények tükrében kell vizsgálni. És ez rettenetes. Krausz Tamással és Tamás Gáspár Miklóssal értek egyet: olyan országban élünk, ahol a bírói kar legfelsőbb szerve összemos egy koncepciós pert (a csendőr elítélése nyilván az volt) államrendek megítélésével. Az 1945-ben érvényes törvények elismerése ugyanis a fasiszta-nyilas barbár terrorállam visszamenőleges legitimálása, szélsőjobb lépés! Mi következhet még ebben az országban? Lassan a pokol is elszabadulhat, igazságszolgáltatási segédlettel! - És ismét bizonyított: ítéletébe burkolva kinyilatkoztatta, hogy 'nem a kormány, hanem a Parlament hajtotta végre a honvédség átalakítását profi hadsereggé', elfeledve, hogy a Fidesz kézzel-lábbal próbálta megakadályozni és csak a súlyos leégéstől félve adta be a derekát. Az Alkotmánybíróságról - megírtam, az új elnök eskütételének körülményei mindent elárulnak. Hol esküdött fel? Az Esztergomi Érsek Palotájában. Kilobogózva: Árpádsávos zászlót is lenget a szél. Mire? Az Aranybullára. Masszívan sérül a szekularizmus és az alkotmányra kell (!) felesküdniük. Milyen kezekben is van a magyar igazság? Szinte mellékes, de miként lehetséges, hogy ilyen döntések (hogy az elnökük hol és mire esküdjön fel?) rájuk vannak bízva? Képtelenség! - Nem hagyott nyugton az Alkotmánybíróság új elnökének felesküvése az Esztergomi Érseki Palotában és az Aranybullára. Véletlenül épp bedobták a postaládámba az erősen nacionalistának tűnő Archív Kiadó ajánlkozását, amelyben első küldeményként az Aranybullát ajánlják. Két idézet: - "...megkapja az Aranybullát, a magyar történelem egyik legfontosabb dokumentumát, mely a nemesség jogait biztosította. ..." - mondja maga a leaflet! - "...A XIII. és XIV. századi Magyarország feudális államrendjét megszilárdító, a kor Európájában is egyedülálló törvények...." - szól az Aranybulláról a Web-lapjuk. - Akinek még kétségei lennének, hogy modern gondolkodók szemével nézve reakciós, a feudális uralkodó osztályok és a klérus érdekeit védő és rasszista (zsidó kereskedők háttérbeszorítását is célzó) törvényről van szó, az olvassa el az Aranybullát ismertető Web-lap 'Két ok' fejezetét! Nem tudom véka alá rejteni, hogy eddig se volt kétségem az Alkotmánybíróság 'jobboldali irányultsága' felől. Ami most történt, sötét árnyékot vet rájuk és az egész magyar 'demokráciára'. Egyszerűen elképesztő, szörnyű, hogy ilyen testület őrködik a magyar törvényesség fölött! A szomszédországokban - Tőkés és Orbán szoros szövetségben. Az egyik létrehoz valami szélsőségesen nacionalista, jobboldali szövetséget Erdélyben, célul tűzve ki a ma már felesleges és elérhetetlen autonómiát, a másik meg gyorsan keblére öleli, mint legfőbb partnerét a romániai magyar berkekben. Két hatalom- és pénzszomjtól begőzölt (anti)politikus természetes egymásratalálása! Isten bizony, sajnálom Tőkés Lászlót. Igazi nemzeti hősként, két ország, két nemzet hőseként lépett a történelem színpadára, de hamar eszét vesztette, megbillent a hatalom lehetőségétől és az önteltségtől. Gőzös uszítóvá, követelőzővé süllyedt. Tökös akar lenni, ahelyett, hogy maradna csendes, nyugodt Tőkés. Talán még helyrebillenhet? - A határon túli magyarok megsegítésére szolgáló közpénzek kezelésével foglalkozó Illyés Közalapítvány ellenőrizetlenül szórt milliárdokat az Állami Számvevőszék megállapítása szerint. Az a gyanú is felmerült, hogy a szomszédországok magyar politikai elitje (= ?) volt a segítség igazi címzettje. Na, de ilyet? Volt kétsége valakinek is, hogy nem jó ez a rendszer?