Garasország ma - Két cápa
Az Átkos jellegzetes vicce, ezzel is szórakoztattam a szoc tábor fegyverkereskedőit. Nálunk szabad volt. Közülük a keletnémetek a vicceim hallatán gyorsan és mereven a tányérjukra hajoltak és percekig tanulmányozták. Fel se mertek nézni. Jó sport volt! Két cápa találkozik. Az egyik pofáján kéjes gyönyör: isteni ebédem volt, hajóskapitányt ettem! Honnan tudod, hogy az volt? - kérdi a másik. Három aranysujtás volt a zubbonya ujján. Az is valami? Én zsírosabb falatot ebédeltem! - nevet fel a másik. Párttitkárt! Hát azt meg honnét lehet tudni? Nem volt gerince.