Garasország ma - kapitalizmus, neo errefelé, ősi amott
Foglalkoztam már vele a 'Beteg emberiség, mocsok világ' című tanulmányomban, ezt a mellékletet akár annak kiegészítéseként lehet tekinteni. Nem összefüggő tanulmány, csupán hírek, gondolatok csokra.
A kapitalizmusról általában Egy bombayi grafiti: "Minden reggel a kapitalizmus rossz oldalán ébredek." Ismét rá kellett ébrednem: nem vagyok egyedül. Elolvastam Dada Maheshvarananda 'A kapitalizmus után' művét. Meglepő naivitás mellett számtalan velem azonos következtetésre jut - tanítómesterének, az Ananda Marga megalapítójának, P.R. Sarkarnak a tanításait követve - a kapitalizmussal kapcsolatban: a profit-éhség a világ lakosságának döntő részét nyomorba döntötte, a hitel-háló kivetése a fejlődő országokra gúzsba köti azokat, gazdagságuk kiszivattyúzásának eszközéül szolgál, a létminimum fogalmát ki kell szélesíteni és az egész emberiség számára biztosítani kell, mivel ezt a kapitalizmus - vezérlő elvei miatt - nem fogja soha megtenni, meg kell buknia, a világot csak világkormány tudja békés vizekre juttatni, stb. Az általuk javasolt gazdasági reformok nem jelenthetnek végső megoldást, mégis érdemes belelapozni ebbe az eszmevilágba: Prout.org, ProutWorld.org, ProutAfterCapitalism.com Ugyanakkor Samuelson ugyanolyan barbár, mint volt. Elismeri, hogy a modern kapitalizmus növeli az egyenlőtlenségeket, a feszültségeket, a bizonytalanságot, kiszolgáltatottságot. Mégis Thatcher mellett áll ki és lelegyinti a német szociáldemokráciát. Ilyenektől nő a nyomor szerte a világon. Az őskapitalizmus fellegvára Az USA falai: - Falat építenek Mexikónál, hogy meggátolják a latin népesség további szaporodását. Elkéstek, mert már több latin él az USA-ban, mint fekete. És ez a fal se működik, a történelem fényesen bizonyítja: eddig minden fal kudarccal végezte. - Az USA rendeletileg előírta, hogy az USA-ba vagy USA fölött repülni kívánó külföldi gépeken fegyveres utaskísérőnk kell lennie, az oda érkező utasokról pedig az utolsó szálig ujjlenyomatot vesznek. Hm, hitlerizmus-sztálinizmus érzéseim támadtak! És egy amcsi állampolgár-asszonyság ráadásul még nyilatkozott, hogy akinek nem tetszik, ne jöjjön Amerikába. Hát, hölgyem, nekem már rég nincs ilyen viszketegségem, gondolom, sokan mások is erre az álláspontra fognak helyezkedni. Építsék csak a szellemi-fizikai berlini falat nagy és gazdag birodalmuk körül, aztán hallgassák majd az Önöket körülvevő süket csöndet! ... - A fél világ helyesen látja, hogy a legújabb amcsi gengszterizmus, az ujjlenyomat, fénykép, fegyveres marsall (jaj, de szép keresztnevet kaptak), amellett, hogy ökörség, sértő is az erre kötelezett országokra nézve. Én már elláttam egy-két jelzővel a lépést, most McCarthy jutott az eszembe (ugye jól írom a nevét annak a komcsi-kereső, -üldöző baromnak, aki ártatlan emberek sorának életét törte ketté az USA-ban, elvakultan lihegve?). A gerincesebb és józanabb országok máris megtagadták az engedelmességet, sőt van, amelyik megtette az ellenlépéseket, ujjlenyomatokat vesznek minden belépő amerikai állampolgártól. Mi, mint mindig, most is az azonnal, pisszenés nélkül szófogadók közé sorakoztunk, nyaljuk a friss, nagy, barbár segget cefetül. és banditái: USA, Kennedy elnöksége idején: - Ugyancsak az én szemüvegem nagyíthatja fel azt az eseményt, amikor Kennedy szembeszállt az USA acéliparával, annak indokolatlan, egységes áremelését megakadályozandó. Először beletört a bicskája, majd sötét összeesküvést szőtt ellenük és úgy tudta csak kijózanítani a monopol-szövetséget. Mit is mondott a tőkésekről a tőkés világ első embere 1962-ben? "Az édesapám megmondta, hogy az összes üzletember fasz, de egészen mostanáig nem hittem el, hogy igaza van... Úristenem hogy gyűlölöm ezeket a kurafikat." Kérdezem: miként lehetséges, hogy azóta majdnem az egész világ visszadugta a fejét a tőkések igájába? És a II. világháború alatt: Több, mint fél évszázados történet, nem tartozik szorosan ide, mégse tudom megállni, hogy ne itt mondjak véleményt. Bizonyítottnak tekinthető, hogy a magyar zsidóságtól elrabolt kincseket szállító második magyar aranyvonatot amcsi főtisztek osztották el egymás között. Azaz (1) micsoda rettenetes rablás folyt a holokauszt kísérő- vagy alapjelenségeként; (2) a történelmileg igazságos háborút vívók között is ott híznak az aljasok, a trónokon ülők; (3) aki tyúktolvaj, mint a szovjet kiskatonák voltak, azokat örökre megbélyegezte a megszállt lakosság, ezek a hihetetlen értékeket rablók meg fogják úszni a legkisebb bélyeg nélkül. De egy pillanatra azért gondoljon bele, kedves olvasó: 44 vagonról, 3,5 milliárd USD-ról (cca 2500 md Ft) van szó! -- - Az US Army pert vesztett a magyar aranyvonat perben. Először derül fény arra, hogy már a II. világháború végén se voltak szentek az amcsik. Ők se. Elloptak egy komplett arany-vonatot. Na nem a kiskatonák, hanem a főtisztek. Nagyot lopni mindig, akkor is, felül szoktak! (2004 vége) És napjainkban: Eddig is mondogattam, hogy az olajcégek, az árutőzsde-kommentátorok és a majmoló-média által hangoztatott számtalan áremelkedés-ok - hurrikánok, tájfunok, cunami, Kína, meg mifene - mind-mind maszlag! Aki nem hiszi, hogy alapvetően, csaknem kizárólag az olaj-maffia aljassága az ok, az figyelmesen olvassa el a TIME 2006 február 13.-i számában (15.old.) megjelent két hírt: (1) Az Exxon Mobil 2005 évi profitja 36,1 md USD ( cca. 7220 md forint) volt, minden idők legmagasabb amerikai vállalat-profitja! (2) Az angliai székhelyű Royal Dutch Shell-é ugyanakkor 22,9 md USD (cca. 4580 md forint) volt, minden idők legmagasabb angliai vállalat-profitja. Hitetlenek, maszlag-zabálók, hát nem nyílik ki a bicska a zsebetekben? Kit vígasztal, ha hozzáteszem, hogy a mértéktelen olaj-áremelést Kína elleni agresszióként is fel lehet fogni, lehet, hogy ez nem lenne nagy tévedés! Erőforrás-elvonás a nagy és gyorsan erősödő riválistól! Alibit mindig kifundálnak: Irán (és zárójelben Nigéria, meg a nyári autózgatás) meg ilyesmik. Vajon mi az igazság! Mi is? (1) Az USA-maffia rá akar tenyerelni az iráni olajra is. Jól tudják, a robbanásszerűen fejlődő Ázsia elől másként nem tudják elhalászni a természeti kincseket. (2) A sötét, gyarmatosító jellegű háborúik finanszírozásának egyik legfontosabb eszköze az olaj-adó. (3) A maffiájuk magva az olaj-maffia, annak rekord-profitot kell biztosítani: növelni kell a krízis-hangulatot, az árakat. (4) Kína gazdagodását le kell fékezni: növelni kell az olaj-árakat, hadd fejődjön meg az importja. Elég és jó ez a meglátás? Örülnék, ha hozzátennének, kedves olvasók. (06.04) Az őskapitalizmus dőzsei - India felgyorsult fejlődése élénk keresletet gerjeszt a luxustermékek iránt. Kb. 1,6 millió háztartás költ évi 9000 USD-nél többet ilyen javakra. [és 800 millió szegény lakosa van az országnak]. - Gyorsan nő az arany-kereslet mind Kínában, mind Indiában! Kínában a neokapitalizmus termeli a gazdagokat, Indiában a 800 millió szegény. Menekülési útkeresés? - Venezuela: Chavez 'állami kezelésbe vette' az egész olaj-szektort (nem egészen világos, miként, de majdnem mindegy). Három eset lehetséges: (1) megússza és gyorsabban gazdagodik az ország (ha nem csak ő); (2) az USA pofánveri, mint Irakot; (3) a multinacionálisok besztrájkolnak (mint egyszer már tették). Ha ezt megússza, vannak még csodák a Földön. Ja, van negyedik is: lepuffantják, mint egy kutyát. - Argentina és Brazilia visszafizeti az IMF-nek teljes meglévő hitelállományát, mert gazdasági gondjaik egyik fő oka szerintük a hitelekhez kötött feltétel-rendszer. A neokapitalizmus fényességes aktusai nálunk (lapozgatok a hírekben) Külföldi tőke, leépítések: - Cipőgyár, leépítés. Viszik a gyártást Ukrajnába és Indiába, mert ott olcsóbb. Csodálkozás? Vagy már értjük, mi az a kapitalizmus, milyen szenvtelenül dob a piacra akárhány embert, a kicsit nagyobb profitért? Mert nálunk olcsóbb munkaerő kevés van már a világon. Nehogy elkezdjék a nagyjaink a béreket (ezért is) fékezni! - Világosabb a képlet (és talán ezért nem is foglakoznak vele) a Parmalat esetében. Valamit nyavalyog a hazai 'fiók', oszt kiderül, hogy a külföldi (olasz?) anyavállalatnál 13 milliárd eurót (= kb. 3445 milliárd forint, nem is lehet igaz, akkora összeg, ki téved és mekkorát?) sikkasztottak, csődben van. A tőke aljassága határtalan! Egyszerű, sima nemzetközi banditizmus. Félek, nálunk gyorsan a zsebébe fog nyúlni az állam-bácsi és megsegíti a kis fiókot. - 100 leggazdagabb: - Csak úgy eszembe jutott, hogy nemrégiben publikálták a 100 leggazdagabb magyar adatait és pár érdemessel interjú is készült. Hát kérem.... Tisztelet a kivételnek, de nem tudom, miért kell dicsérő jelzőkkel dekorálni azokat, akik például deklaráltan a kártérítési jegyekkel manipulálva gazdagodtak meg, vagy akik válságmenedzselve ledaráltak egy vállalatot, majd megszerezték azt. Én bizony nem állítanám őket példaképül se saját, se mások gyermekei elé. Ja, igaz, sokminden egyebet is másként látok, mint a nagy magyar média! - Az MSZOSZ számonkérte a kormányfőtől a kinevezése előtt (vagy körül?) kötött együttműködési megállapodás több lényeges pontját, például azt, hogy nincs a kormánynak stratégiai terve a kivonuló tőke dádázására, pótlására. És a marha kérdésre bölcs kormányfőnk még marhább választ ad: a nemzeti akármi, fejlesztési terv vagy mifene... majd.... Ostoba játék a néppel! Mindketten pontosan tudják, hogy az ország (vezetői?) a kapitalizmust választották, kis országunk átvedlett a tőke felnyalt, felkent táncparkettjévé és nincs olyan terv, ígéret, popsinyalás, aminek hatására a tőke megváltoztatná alaptermészetét. Ez a tőke, amit megzabolázni kér az egyik akárki és megzabolázni ígér a másik akárki olyan, mint a hegycsúcson kiöntött higany, amelyik addig csurog lefelé, amíg a költség-minimumhoz, profit-maximumhoz el nem ér. Lehet mondani, hogy a képletem túlságosan primitív, lehet további kedvezményeket nyújtani, fékezni a bér- és járulék-növekedést, meg egyebeket, de ezzel csak az ország épülhet le, mondjuk Etiópia szintjére. Nincs más, mint megtalálni a fejlesztés (belső-külső) hatékony területeit, elsősorban a szolgáltatások vonalán, fejleszteni az infrastruktúrát, a szakképzést, az image-teremtést, a szellemi nívót, a belső nyugalmat... Sorolhatnám a végtelenségig. De egyet nem szabad félremagyarázni: a tőke nem kegyelmez!!! - 13, azaz Tizenhárom (dreizehn) autópálya-építésben érdekelt cégről derült ki (magyarról, nyugatiról, ki a nagyobb mester?), hogy a legutóbbi "nagy" tendereztetés alkalmával, illetve hát arra ár- és piacmegosztó kartellt hoztak létre. XXI. század és Európa mezsgyéje és - lám-lám - a marxistáknak ma is igazuk van (és lesz, amíg a nép meg nem unja, mint Peruban). És nagyon meg fogják büntetni őket, lenyúltak így vagy tízmilliárdot, párszáz milliós büntetésről hallani. A kétharmad tehát zsebben marad Ennél jobb ösztönzőt az ismétlésre nehéz lenne kitalálni. De hát van ebben az országban dörzsölt ész az igazságszolgáltatásban is! - Csak ok arra, hogy elgondolkodjunk: az eredetiségvizsgálat-pályázat első fordulója, fellebbezés miatt megbukott. Felkaptam a fejem: 50 milliárdos bizniszért megy a bunyó. 50 milliárdot szakítanak le a kiszolgáltatott állampolgárokról semmiért, teljesen felesleges manipulációkért. Autósok, ugye nem kell magyaráznom, hogy kizárólag ezért az 50 milliárdért találtatott ki ez a baromság? - A BAUMAG fővezérnek (40 md + hozama kerestetik) még tán ennyit se mondtak, az ügyészségről hazafuvarozták a rokonai. Tegnap még mutatták a sofőrnek beülő hölgy arcát, aki szinte hangosan vigyorgott, amikor a kis hamis vezér nyilatkozott, hogy ugyan kérem, nincs itt bűntényről szó, csak kicsit felpumpálták az ügyet, de sürgősen megvágták a felvételt, ma már nincs se hölgy, se vigyor... Apropos, kiszolgáló háló: hallom, a Baumag fővezérét már hat évvel ezelőtt teljesen azonos gyanúval, sikkasztással vádolták, majd elejtették a vádat. Minek vagyunk kitéve a bűnüldözés részéről, egyszerűen hátborzongató! - A sztrádaépítő cégek kartelljével nem foglalkoztam eddig, mert csak tátogtam. Hogy ekkora gazemberség elsüljön? Hülye vagy megkent elbírálók kellenek hozzá. Nem fog kiderülni semmi, a kartell nyilván ottfelejtett néhány aktatáskát megfelelő helyen! - Az OTP fenyegetőzik, hogy ha... , kiviszik az országból a jobb üzletágakat! Igazi neokapitalizmus, igazi globalizáció, igazi internacionalizmus! Megkapták - hála a nagyon ostoba magyar privatizációnak a legnagyobb és legjobb bankot bagóért, az állam hülyesége ömlesztette beléjük a pénzünk. Most kapnának egy kis megszorítást, mindjárt rohannak és viszik a pénzünk vastag fölét külföldre? Minden magyar állampolgár, keresd meg a legközelebbi OTP-fiókot vagy emblémát és köpj egy jó nagyot! És most van az, hogy nagyon nem bánnám, ha visszaállamosítanák az OTP-t! - Az OTP vezére, úgy is, mint az ország leggazdagabb embere, felajánlott a nyomorgányok támogatására létrehozandó alapítvány alaptőkéjéhez - a magánvagyonából - egymilliárd forintot. Nekem a hindu papok jutottak eszembe, akik söprik be a hívők adományait, megszentelik, majd egy töredék szent áldozatot visszaadnak a hívőknek. Marxot ugyan régóta tilos emlegetni, de ő ma se tévedne, ha azt mondaná, hogy ez a magánvagyon sok ember 'adománya', nem égből hullott manna. Csak ennyit a témához. - Tönkrement a Keravill. Nem sajnálnám, mert különleges kedvezményekkel és több Átkos-kori nagyság segedelmével vásárolta az akkor még kezdő haramia, ma leggazdagabb vállalkozó, ha nem lenne egyértelmű igazolása annak, amit évek óta papolok: nem szabad (mondtam anno), nem szabadott volna (írom ma) kontroll nélkül beengedni a bevásárló-központ multikat özönével. Először csak a kiskereskedők alól húzták ki a szőnyeget, kisöpörték a 80-90%-ukat, mára elérte a mancsuk a legnagyobb magyar vállalkozót is. Ki fogja lenyelni a Keravillt? Ha nincs tippje, megmondom: valamelyik szuper-multi. - A Centrum Kft., tudják, az a haramia-maffia, amelyik büntet, bilincsel, emeli égbe a tarifákat, tavaly 2,8 md froncsit söpört be és ennek 17%-át, azaz 476 milliót fizetett ki a kerületi önkormányzatok szövetségének, vagy mifenének. Nyilvánvaló galádság. Mellékesen az is, hogy közbeiktatták ezt a nyilván nem adakozással foglalkozó lépcsőt. Aztán a kezembe került a 2002 május 16.-i 'Belső utasítása', amely egyértelműen csalásra szólítja fel az ellenőröket: pótdíjazzanak olyan autókat is, amelyek nincsenek is az adott helyen, stb., egyszer tán ide-linkelem. - Az ELMŰ 2004. évi nyeresége minden képzeletet felülmúl - mondják a hírek. Íme a kemény lobbyzás sikere. Kíváncsi lennék, mennyi marad belőle az országban és mennyit 'reinvesztálnak' Magyarországon. - Demján nagyvállalkozó Bukarestbe viszi a pénzét (nyilván bankokkal és másokkal megfejelt pénzét), ott ruház be ingatlanokba egymilliárd dolcsit. Hiába a tőkét (minél nagyobb, annál inkább) nem a hazafias érzelmek fűtik és nem lefelé folyik, hanem a hegyeket (profitot) szereti mászni. Baj van, ha a kényelmes itthoni piacot átváltja jobb hozamot biztosító külföldire, mert másoknak is példát mutat. (05.03...) - A MOL kitartóan küzd a MindenIdőkLegnagyobbVérszopója nemes címért. Akkor emel egy héten belül másodszor árakat, amikor a new yorki olajárak napok óta esnek, amikor az OPEC (az olajexportőrök nemzetközi szövetsége) nyilatkozott, hogy növeli a kitermelést, amikor általános az olaj-világpiac véleménye, hogy 2005 végéig zavartalan lesz az ellátás. Csak mi nyeljük a nudlit, a maszek tulajok pedig a világelsők közé tartozó profitrátát. Ki a barom megint? Mi, akik tűrjük! - A tőke bizonyítja, hogy nagy (magán)-ügyekben nagy szövetségre képes. OTP (aki-ami fenyegetőzött nemrégiben)-hitellel tettek szert hihetetlen árfolyam-nyereségre a MOL vezetői. Hurrá neokapitalizmus! Lehet, ezért kellett privatizálni a gáz-ágazatot? Ilyen bravúr-akció nem hajtható végre két nap alatt, ha nincs kellően előkészítve már a privatizációs folyamat alatt. Brrrrrrrr... Micsoda garázdaság, kirázza az embert a hideg! Ha ez nem bennfentes akció, akkor mi az? - Az USA-t jól ismerő és egyébként is látó ismerős szerint amit az utóbbi pár évben az OTP és a MOL vezetői manipulálnak cégeik részvényeivel (amiknek számottevő hányada a zsebükben lapul), ott bőven elég lenne a dutyihoz (bennfentes manipulációk!). Pedig az is a nagyon sötét-fajta kapitalizmus fellegvára! És 'fizetésnap' volt tegnap a MOL- és OTP-vezetőknek (2005. szeptember 27, 7 óra 59 perc): Tegnap vehették át jutalmukat a MOL és az OTP vezetői előző évi fáradozásaikért: ez 815 millió forintot jelent Hernádi Zsolt, a MOL elnökének esetében, míg 2,2 milliárd forintot Csányi Sándornak, az OTP elnök-vezérigazgatójának - derült ki a Népszabadság számításaiból a tegnap bejelentett tranzakciók nyomán. Mint a lap emlékeztetett, tegnap reggel egy 4,75 milliárdos óriáskötéssel indult a MOL számára a nap. Később derült ki, hogy e mögött a MOL vezetőinek jutalmazási programja állt. Ennek során 366 ezer részvény kaptak átváltható kötvényeikért cserébe a vezetők, amelynek egy részét azonnal értékesítették is. Arra azonban nem adott választ a társaság a lap érdeklődésére, hogy ki vette meg egyben a részvényeket, s miért jóval a piaci ár fölött kerül sor az értékesítésre. A jegyzés eredeti értéke egyébként 5621 forint volt, így a MOL elnöke, Hernádi Zsolt a 23.230 forint eladási árral számolva két év alatt mintegy 815 millió forinttal lett gazdagabb. Ebből aztán tegnap 330 millió forintot realizált is. Csányi, mint a MOL alelnöke 12.500 darab MOL-részvényhez jutott a kötvényprogram révén, amely a tegnapi árfolyamon 289 millió forintot ér, vagyis 220 millió forintot keresett. Sokkal több folyt be neki azonban OTP elnök-vezérigazgatóként, ugyanis lehívta a bank elmúlt egyévi eredményei alapján neki járó jutalmakat: 281.250 darab, vagyis a tegnapi záróáron számolva 2,35 milliárd forint értékű OTP-részvényt. Ebből 262.500 darabhoz, azaz közel 2,2 milliárd forinthoz bonuszként, a "maradékhoz" pedig a társaság opciós programja keretében jutott. Kaptam a hírt! A megjegyzésem csupán annyi: ha ez normális, megengedett, akkor én hülye vagyok! (05.09.28) - Valamelyik nagyon nemes és magasztos szempontok vezérelte kereskedelmi TV-adó bemutatja Las Vegas-t (pont most, amikor Katrina és Rita bemutatja az ellenpontot, a hős Amerika nyomorát!) és egy ott tapasztalatszerzésen ődöngő szupergazdag magyart, aki itthon elektronikus kaszinóival arat. Aki nem tudná: az elektronikus kaszinót a világ összes tisztességes Web-lapja kerüli, talán vannak országok, ahol tiltják is, mert a legaljasabb rablások közé tartozik. Mi, a friss neo-vadkapitalizmus, büszkélkedünk ezzel a nagyrablónkkal is! Példát mutatunk a kapitalizmusnak! (05.09.22) - A Népszabadság 2005. május 12.-i száma a 15. oldalon 'Az Auchan csodái' címmel cikket közöl erről a sötét multiról, amelyiket még 'az 1990-es évek közepén kiebrudalták Csehországból korrupciós ügyletei miatt. Itt sorozatban hág át tilalmakat, szerez meg megszerezhetetlen engedélyeket, épülnek meg számára utak, csomópontok, amit el tetszik tudni képzelni. Cikken kívül: most hallom, hogy a West-End mellett, a létező Lehel-vásárcsarnok tőszomszédságában, ennek a kettőnek a vonzerejét kihasználandó épül meg a következő Auchan. Hja, a korrupciós Szennyországban ölelő karok várnak az ilyen multikra! - A Generali-Providencia megduplázta az adózás utáni nyereségét 2005-ben. Lehet, vannak, akik ezt remek teljesítményként, fejlődésként értékelik, én rablást kiáltok! (06.03.13-14) - Nagyképernyős TV-k Magyarországon: átrázások sora. Körülnéztem, elámultam. Csupa olyan készüléket árusítanak - nem két fillérért - amik sem a gyártók, se a magyar vezérképviselet honlapján nem szerepelnek vagy hangsúlyozottan az elfelednivalók között szerepelnek. Nem csak kajában, ebben is 'junk-piacnak' néznek bennünket még mindig! - Komoly üzem, a nagy MEGA cég bukott le: élelmiszer-raktárakban lemosták a lejárt szavatosságot, újracsomagoltak és vissza a kereskedelemnek! Szentséges Isten, mennyi életveszélyes kaját adhatnak el a multinacionális nagyüzem bevásárló központok? Meg sok kisebb is! Az egész országot mérgezik. (2006.12...) - Hír: biztosítók, autójavítók szövetségben lopnak-csalnak. Ehhez a kárfelvevők és a rendőrség is kell! (2006.12...) Luxus (haszonélvezők, dőzsök) Most jön csak az igazi luxus! - kiált fel a magyar média. Jönnek egymás után az igazi krém divatcégek, nyitogatják a boltokat. A toprongy hárommilliónak nem a többszázezres frakkal és szmokinggal, csokornyakkendővel szemben kell pironkodnia, hanem rövidesen másfélmilliós bőrkabáttal szemben ájulhat el. Építjük a szociális piacgazdaságot, a szociáldemokráciát, hurrá! És neokapitalizmus másutt: Oroszország, banditizmus: - Csecsenföld,... Putyin reakciója a moszkvai metró-merényletre (aljas, elítélendő merényletre): válaszcsapást mérünk a csecsenekre (prekoncepció: egyelőre nem bizonyított, csak nagyon valószínű, hogy csecsenek voltak), terroristákkal nem szabad tárgyalni, csak kiirtani lehet őket. Ostoba vadállat! Tessék ránézni a Chechnya oldalamra. És végre az enyémmel gyakorlatilag megegyező vélemény hangzott el magyar szakértő, Rostoványi Zsolt egyetemi tanár részéről is: "Az erőszak nem megoldás, a terrort nem lehet terrorral felszámolni, az okokat kell megkeresni és begyógyítani." (Ha még egyáltalán lehetséges. - mondom én.) - Újabb csecsen hír: Groznijban, a rabszolgaságban tartott mini-ország, Csecsenföld fővárosában egy (még megmaradt) stadionban felrobbantották az elnyomó hatalom kiszolgálóinak tribünjét. Terror? Az! Elítélendő? Igen, mint minden terror. Meg lehet érteni? Én megértem. Segít rendbehozni a dolgokat? Biztosan nem, mert ortodox erőszak-barom van Oroszországban is hatalmon, mint az USA-ban. Mi fog következni? Bosszú, lihegő, véres bosszú, eszkaláció a végtelenségig. Emberiség ez? Nem, állatiság. ... Mint ahogy sötétség a NapTV szakértőjének véleménye is, aki lehetetlennek tartotta, hogy az oroszok elengedjék a földig rombolt Csecsenföldet, mivel az láncreakciót okozhat! Micsoda barbár, középkori elv: rabságban tartani egy népet, hogy a többit is rabláncon (kutyapórázon?) lehessen tartani!!! Kimondani is aljas dolog! (2004.05.13.-i feljegyzésem) - Választások Csecsenföldön: micsoda aljas bohózat! Választások orosz szuronyok (ó, hol vannak már? rakéták) alatt. (05.12.24) Újgazdagok: - A Forbes Magazine, az egyik legmegbízhatóbb hírforrás közzétette első összeállítását a leggazdagabb oroszokról. Tudják, akiknél a lakosság 90%-a évszázadok óta nyomorog, akik (Kína után) a világ második leggazdagabb nyersanyagkincsén ülnek és ahol az ottani gengszterváltásig, a nyolcvanas évek végéig, kilencvenes évek elejéig komoly magánvagyona földi halandónak nem lehetett. Tessék jól megkapaszkodni, csak idézgetek a sajtóban megjelent adatokból: - kemény 36 db dollármilliárdosé a nemzeti össztermék (GDP) 24%-a!!!! (az USA 277 leggazdagabbja a GDP-nek csupán 6%-át birtokolja); - Mihail Hodorovszkij, tudják, aki letartóztatásban van (Jukosz, olaj), a leggazdagabb a kevéske, 15,2 md USD vagyonával; - Roman Abramovics (tudják, Szibnyeft, olaj, Chelsea) a második, szegénykének csak 12,5 md USD-t sikerült tisztességes, becsületes, minden elismerésre (hol vannak a nagy cári kitűntetések?) méltó neokapitalistaként összesöpörnie; - a nyomorgó, tisztességes, becsületes első 100 vagyonának kétharmada nyersanyagexportból (olaj!) származik; - a kemény 36 db orosz dollármilliárdosból 32 Moszkvában él, amelyik így világelső az általa dajkált dollármilliárdosok számát tekintve! Ha-ha-ha, görcsös röhögésbe kezdek, mivel tudom, hogy ezek az adatok - miután egyáltalán felfedezhetők és publikálhatók - habfehérek. Pedig hát az orosz szuper-banditák óvatos gyerekek, tudják (l. Hodorovszkij), hogy amit otthon tárolnak be, az elúszhat. A vagyonuk valószínű nagyobb része külföldön parkol vagy van befektetve off-shore és/vagy más sötét módon. Idézem magamat: valamikor 1993-94 környékén egy kisebb orosz olajcég kereskedelmi igazgatója mondotta (nekem), hogy az orosz állambácsi éppen 21 md dolcsi olajjövedelmet nem talál, tehát addigra annyit sikerült a neokapitalizmus áldott apostolainak külföldre menteniük. Tessék megsaccolni, mennyi vándorolhatott ki a meztelenre vetkőztetett nagy orosz birodalomból a mái napig, elosztani (felülről lefelé arányosítva) az első 30-40 bitang között és úgy megrágni, mi is zajlik a neokapitalizmus hetedik mennyországában?! Orvos legyen kéznél, ájulás esetére! Szegény orosz nép, az orosz banditák még szegényebb elnyomottai! Ha nekem valaki azt merészeli mondani, hogy a gengszterváltás valami olyat hozott a világnak, illetve a golyóbis ezen kicsiny körzetének, ami jókedvre derítheti a közembereket, ami a jövőbe vetett bizalmat erősítheti.... hm, jobb, ha nem teszi! Oroszországban lassan zendül a nép! Több városban tüntettek Putyin ellen. 40 millió nyomorultul élő embertől vont meg az Átkos időktől származó juttatást, kedvezményt, mint például öregek ingyen közlekedése. Közben folyik gőzerővel a hadiipari fejlesztés! Szegény, agyonnyomorított orosz nép! (05.01...), aki szélsőségesen farizeuskodik: a pravoszláv Karácsony alkalmával résztvett a borogyinói szentmisén (ha jól értettem a helyszínt) és hányta a keresztet. Én is majdnem hánytam! Micsoda álnokság! Milyen disznó alakok vezetnek hatalmas birodalmakat?! Az az érzésem, hogy a volt Szovjetunió most ért el szétesésének (reformjának?) második hullámához. Az első hullámban megmaradt diktátorok sorra hullanak ki a hatalomból a végre ébredező néptömegek nyomására. Nagyon remélem, hogy a hullám eléri Fehéroroszországot és a még diktátorok alatt sínylődő közép-ázsiai volt tagállamokat, majd cunami-erővel csap vissza Oroszországba és söpri el ott is a neokapitalista cápákat. (05.03.30) 'Ki lopta el a Szovjetuniót?' Füzes Oszkár írja: "1991 óta Oroszországból évi átlagban százhúszmilliárd dollár (= cca. 25000 - 30000 md forint) ment ki - világgazdasági szempontból se mindegy, hogy hova. 1999 óta évi körülbelül ötvenmilliárd dollár, szépen kimosva, megtörölve és becsomagolva vissza is megy az országba - világpolitikai szempontból se mindegy, hogy pontosan hova, kinek? Azt pedig végképp nem tudja senki, hogyan alakul az oligarchák - azaz az erő és hatalom - sorsa Oroszországban." Pocsékul fog alakulni, a lakosság és a világ számára a kapitalizmus legocsmányabb formája fog virágozni - mondom én. (05.11....) Gorbacsov értékeli Oroszország helyzetét (TIME, 2006 márc. 13): A régi gárda most nagyon kemény életet él; egyáltalán, az élet sokak számára nagyon nehéz. / Jelcin lerombolta az országot, megengedte, hogy az ország vagyona néhány ember kezébe kerüljön. [Gorbacsov elvtárs, csak nem? A világ legnagyobb gazembersége folyt és folyik a maga volt óriás-birodalmában!] / Putyin rendberakja a dolgokat és Oroszország felemelkedőben van, amit a nyugat nem fogad el... (Szegény Gorbi, de nehéz is lehet ilyen magyarázkodási kényszerrel élni!) És a neobanditák fenyegetnek: Oroszország: A Time egyik tavaly decemberi számából értesülök arról, hogy az oroszok is - lekövetve az USA-t - meghirdették a "ha kell, megelőző atomcsapással is lesújtunk a potenciális ellenségre" doktrínát, majd ezt finomítva valami olyat nyilatkoztak, hogy ezt csak a volt szovjet tagállamokból érkező fenyegetésre értik. Rettenetes: (1) újabb őrültek a hatalmi palettán és (2) milyen kedves jóbarát az ilyen, amelyik a volt kebelbarátait fenyegeti. Hibbant banda! Oroszországban tombol a rendőr-terror, helyesebben az Átkos rendszertől átöröklött elnyomó-gépezet terrorja. (Eszmélet 68.szám, 62.old., Alekszandr Taraszov: 'A rendőrségi provokáció legújabbkori történelméből') Provokációk, kreált ügyek, sorozat-bordatörések, állapotosság el nem ismerése... Hihetetlennek tűnne, ha nem tudná már az ember, hogy a neokapitalizmus leggyalázatosabb példányában történik mindez és a rendszer aljasság-kosarának csupán egyik rothadt gyümölcséről van szó. - Megmérgezték xy-t, mert lerántotta a leplet - dokumentumokkal - arról, hogy a moszkvai házrobbantások provokációk voltak, a KGB utódszerve csinálta, hogy alibit teremtsen a 2. csecsen háborúhoz!!! - Agyonlőtték azt az újságírónőt, aki le merte leplezni a Csecsenföldön tomboló orosz állami terrort. Két volt tagállam: - Az orosz-ukrán gázbéke megállapodásból is üvölt az orosz nagyhatalmi arrogancia: kihasználják, hogy az Átkos időkben, az összes szovjet tagállam erőforrásaiból megépített 130 - 140 000 km gázvezeték (kómába estem, mire volt képes ez a hatalom!) az ő kezükbe csöppent és most zsarolják a távol-keleti volt köztársaságokat, fillérekért veszik át tőlük a gázukat és nyugat felé emelik az árakat. Ez az igazi Orbán-féle luxusprofit! - Moldva (MTV, Panoráma): Feudalizmus van nálunk! - mondja egy megkérdezett férfi. A fenti kevesek jövedelme óriási, a többségnek meg nem jut semmi. Kiderül, hogy egymillió emberük dolgozik külföldön és a hazautalásaik adják a nemzeti jövedelem jórészét. Hm, elgondolkodtató, minek is hívjuk kis országunkat? Feudo-neokapitalizmus? És szuper-luxus náluk: - Az elektronikus média bemutatja a Szentpéterváron (korábban hős város Leningrád, ahol sokszázezren haltak éh-fagyhalált a fasiszta ostrom alatt, még korábban Szentpétervár cáratyuskákkal) nyitott gyémánt mobiltelefonok boltot. Megjelenik a rőt-bodorított hajú angolszász tulaj-kölyök, aki szerint itt mindent el lehet adni, annyi a pénz és rezzenéstelen arccal nyilatkozik egy bugris, maffiaképű, enyhébben rőt fazon, "ha az ember nagyon unatkozik, megvesz ilyeneket..." és kér ötöt a gyémánttal kivert mirejókból, egy oszlop papírpénzt hagyva a pulton. Másfél millió forint a legolcsóbb, de lehet tizet is adni a drágábbakért. - kommentálják. De jó ilyenkor, hogy az ember tud angolul! Felirat a pult mögött: Olcsóvá teszi az aranyat! Magyarul: az arany is belesápad. Nem csak én, akinek eddig is volt sejtelme arról, mi folyik a leggaládabb neokapitalista országban. Kifosztott, kirabolt, elnyomorított ország, betonba bombázott népek, de nagy nullák vagytok, hogy ezt is le tudják nyomni a torkotokon! *** Lehetséges, hogy a XXI. század a szegények és elnyomottak feltámadó öntudatának és győzelmének évszázada lesz!? Másként ez nem mehet tovább!